Potrebno je otkriti sve grobnice nestalih lica GracanicaOnline.Info\nPotrebno je otkriti sve grobnice nestalih lica\n19. maja 2021. 3 min read\nProblem nestalih lica bi trebalo da bude jedna od prvih tema dijaloga Beograda i Prištine. Rasvetljavanje sudbine preko 1600, od toga preko 600 Srba i potraga za masovnim grobnicama na teritoriji Kosova, prioritet je Komisije za nestala lica Vlade Srbije, rekao je njen predsednik Veljko Odalović.\nPorodice nestalih Srba na Kosovu i Metohiji više ne veruju u iskrene namere prištinskih zvaničnika i međunarodne zajednice. Miroljub Ađančić, očekuje da se agonija kroz koju prolazi njegova porodica od nestanka njegovog brata Zorana Ađančića, rudara rudnika Belaćevac, napoko završi.\n“Da li će kosovske institucije početi sa iskopavanjem? Možda budu nešto počeli, ali mislim da nema dobre volje na Kosovu, mislim kod lokalne zajednice, kod Albanaca i kod njihovog rukovodstva. Oni nemaju volje da se to pitanje reši. Ako budu počeli iskopavanja, počeće da se otkriva i ko su nalogodavci zločina, mada mi sve to nažalost već znamo, kako se i šta desilo. I sada, posle 22 godine od kidnapovanja, porodice samo to očekuju, da dostojanstveno nađu i sahrane svoje članove porodice”, kazao je za naš portal Ađančić.\nMiroljub Ađančić, foto: V. Ćup, GračanicaOnlajn\nNajave kosovske predsednice Vjose Osmani i premijera Aljbina Kurtija da će formirati Institut za ratne zločine koje je, kako su rekli, počinila Srbija, deli žrtve, što je neshvatljivo za porodice nestalih.\n“Njihov cilj je da oni to završe kako bi mogli da i pred međunarodnim sudom i međunarodnim organizacijama pokažu da je tu kraj i da su oni stvorili državu na kontu toga i da pokažu jednostavno da su imali i leševe od strane srpskih snaga”, rekao je Saša Perenić, brat nestalog medisjkog radnika Ranka Perenića, koji je zajedno sa kolegom Đurom Slavujem otet 21. avgusta 1998. Godine na putu između Velike Hoče i Orahovca.\nPredsednik komisije za nestala lica Vlade Srbije Veljko Odalović, najavio je nedavno na okruglom stolu pod nazivom “Identifikacija i ekshumacija” koji je održan u Gračanici, da će početi pretraga za nestalim vojnicima na području Košara. Predsednik Komisije za nestala lica u Prištini Ibrahim Makoli poručuje da se slaže da bi sve lokacije za koje ima naznaka, trebalo ispitati.\n“Mi moramo prihvatiti mogućnost da su neka tela nestala i tu i na teritoriji Albanije. Prosledili smo sve informacije o tome Međunarodnom sudu za ratne zločine, na kojima su bili angažovani eksperti Euleksa. Naš tim mora da uloži više napora, kako bismo obezbedili informacije i proverili lokacije na teritoriji Kosova, jer nestala lica moraju negde biti”, izjavio je Makoli.\nKosovski zvaničnici još uvek ne govore o tome, ali Komisija za nestala lica Vlade Srbije očekuje da počne potraga za nestalima na 26 lokacija na Kosovu koje se spominju u optužnici za ratne zločine protiv Hašima Tačija, Kadrija Veseljija, Redžepa Seljimija i Jakupa Krasnićija.\nTags: Veljko Odalović Miroljub Ađančić oteti rudari otkriti sve grobnice nestalih lica sukob na Kosovu 1998. i 1999.\nPrevious Sunjog: Žao mi je što nije sprovedena odluka o povraćaju zemljišta Visokim Dečanima\nNext Goran Rakić posetio opštinu Ranilug i porodicu Nikolić u Kamenici\n28. januara 2022., 21:11


Potrošači u BiH brašno i ulje plaćaju 10 posto skuplje u odnosu na period od prije nekoliko mjeseci.\n“Recimo, tokom žetve cijena brašna u Srbiji bila je oko 200 evra po toni, sada je oko 230 evra po toni, a mi oduvijek uvozimo brašno iz Srbije. Što se tiče domaćeg brašna, kod mene u firmi nije se mijenjala cijena. Ali, s obzirom na to da je i pšenica poskupjela, možda oko 30 evra po toni, realno je očekivati da i domaći mlinovi podignu cijene”, kazao je Kos za “Nezavisne novine”.\n“Problem je što mi zaista imamo taj fenomen ‘puzajućeg’ poskupljenja, često bez ikakvog opravdanja. Mi živimo u društvenoekonomskom modelu tržišne ekonomije, gdje je slobodno formiranje cijena, ali mi imamo mehanizme koji ipak sprečavaju da dolazi do monopola. Međutim, često nema kontrola”, rekao je za “Nezavisne” Marin Bago, predsjednik Udruženja potrošača “Futura” iz Mostara.\n“Porodice u Republici Srpskoj najviše novca u oktobru su trošile za nabavku hrane – 727,9 KM, za stanovanje i komunalne usluge – 591,5 KM te za tekuće održavanje domaćinstva – 105,4 KM”, naveli su iz Saveza sindikata Republike Srpske.\nJunetina bez kosti je, recimo, u oktobru bila skuplja u odnosu na septembar, dok svinjetini i piletini cijene nisu mijenjane, baš kao ni mlijeku i siru. Jaja su u septembru u prosjeku koštala 0,2 KM, a mjesec kasnije za komad je trebalo izdvojiti 0,3 KM.\nDodikova molba da Vučić pošalje vakcine je rezultat...


Obama u UN pozvao na zajedničku borbu protiv militanata\nBarack Obama na 69. Generalnoj skupštini UN u New Yorku, 24. septembar 2014.\nObraćajući se Generalnoj skupštini Ujedinjenih nacija (UN), američki predsjednik Barack Obama konstatovao je da svijetom vlada prožimajući nemir i da je to problem koji zahtijeva da mu se urgentno posveti pažnja. Pozvao je UN da podrže napade na Islamsku državu (IS), te najavio nastavak vojnog pritiska na militante IS, te apelovao na one koji su se pridružili ekstremistima da odustanu i odu sa bojnog polja dok još uvijek mogu.\nObama se založio za odbacivanje "kancera nasilnog estremizma", ideologije Al Qaedae i ISIL-a, "mreže smrti" - kako ih je nazvao. Islamskom je svijetu poručio da odbace sektaštvo i esktremizam naglašavajući da je to zadataka ove generacije.\n"Amerika nije i nikada neće biti u ratu sa islamom", poručio je Obama, dodajući da su im se tokom vazdušnih napada na ekstremiste u Iraku i Siriji aktivno priključilo pet arapskih država.\nMeđunarodnoj koaliciji predvođenoj SAD do sada je pomoć ponudilo više od 40 zemalja. ISIL se mora razbiti i uništiti jer se trenutno "suočavamo najsmrtonosnijim ideološkim brendom terorizma".\n"Ne može biti razmatranja niti pregovora sa ovim brendom zla", rekao je Obama i dodao: "Jedini jezik koji razumiju ovakve ubice je jezik sile".\nGovoreći o ostalim svjetskim problemima, američki je predsjednik istakao da Iran ne smije propustiti priliku da dođe do dogovora sa svijetom o svom nuklearnom programu, u zamjenu za ukidanje dugodišnjih međunarodnih sankcija.\n"Moja poruka iranskim liderima i narodu je jednostavna i konsistentna - nemojete dozvoliti da ova prilika propadne", pojasnio je.\nUN trupe u Izraelu\nO izraelsko-palestinskom sporu Obama je rekao da je nasilje koje je okružilo region, učinilo da su mnogi Izraelci danas "spremni da odbace težak rad na postizanju mira. Ali, da budemo jasni status quo na Zapadnoj Obali i Gazi nije održiv. Ne možemo dozvoliti luksuz da okrenemo leđa dosadašnjim naporima".\nBarack Obama je poručio Rusiji da će, ukoliko preduzmu korake ka miru i diplomatskom rješenju krize u Ukrajini, međunarodne sankcije biti ukinute.\n"Ruske akcije u Ukrajini predstavljaju izazov postratovskom poretku. Amerika i naši saveznici će podržati narod Ukrajine u njihovom razvoju demokratije i ekonomije. Mi ćemo ojačati NATO savaznice i naše obaveze prema kolektivnoj odbrani. Rusija će snositi posljedice za agresiju i boriti se protiv laži s istinom. Pozivamo druge da nam se pridruže na pravoj strani", konstatovao je.\nBez pominjana Kine po imenu, Obama je tokom govora na Generalnoj skupštini UN apelovao na sve zemlje azijsko-pacifičkog regiona da teritorijalne nesuglasice riješe dijalogom na miran način i u skladu sa međunarodnim normama.\nZaložio se da se mnoge države moraju konkretno obavezati da će preduzeti korake u borbi protiv širenja ebole na zapadu Afrike.\nU borbi protiv klimatskih promjena jedino uspješeno rješenje, prema riječima američkog predsjednika, je efikasnija saradnja svjetskih sila.\nPrije Obame, Generalnoj Skupštini UN, na početku se obratio prvi čovjek svjetske organizacije Ban Ki-moon i brazilska predsjednica Dilma Rousseff.\nOtvarajući debatu, Ban Ki-moon je upozorio da su ljudska prava širom svijeta napadnuta i pod stalnim pritiskom.\n"Od bombi do obezglavljivanja, do namjernog izgladnjivanja civila, napada na bolnice, UN skloništa i humanitarne konvoje, ljudska prava i vladavina zakona su napadnuti širom svijeta", ocijenio je generalni sekretar Ujedinjenih nacija.\nKako je naglasio - liderstvo podrazumijeva pronaći "sjeme nade" u nemirima i očaju i obnoviti ga.\n"Različitost je pod napadom ekstremista koji insistiraju da je njihov način jedini način. Razoružanje izgleda kao dalek san, sabotiran odprofitera i onih kojima smeta dobrobit svih. Može izgledati kao da se svijet raspada kako se krize uzdižu a bolesti šire. Ali, liderstvo podrazumijava da se pronađe sjeme nade i da se pretvori u nešto mnogo veće. To je naša obaveza, to je moj poziv vama danas", rekao je Ban Ki-moon.\nViše od 140 šefova država i vlada širom svijeta učestvuju na godišnjem okupljanju na Generalnoj Skupštini UN koja traje do 30. septembra.\nGlavne teme su manje-više sva pitanja koja je u govoru pred Skupštinom otvorio američki predsjednik: borba protiv IS, agresivno rusko ponašenje prema Ukrajini, širenje virusa ebole u zapadnoj Africi, klimatske promjene. U utorak, uoči Generalne skupštine UN, održana je konferencija o borbi protiv klimatskih promjena u Njujorku.


Dok licemjerno glumi najvećeg mirotvorca i šalje poruke da želi dobre odnose sa Bošnjacima, Vučić tretira RS kao državu – Religis\nDok licemjerno glumi najvećeg mirotvorca i šalje poruke da želi dobre odnose sa Bošnjacima, Vučić tretira RS kao državu\nVojska Srbije je danas u Niškoj kasarni ”Mija Stanimirković” predstavila 11 tenkova T-72 koje im je donirala Rusija\nSchwarz: “Vučiću dolaze teški dani, nikada neću zaboraviti šta je rekao za muslimane!”\nPredsjednik Srbije nastavlja javno glumiti velikog mirotvorca, političara koji kao strpljivo odgovara na agresivne poruke drugih.\nNa pitanje da prokomementariše kritike iz SDA jer je RS-u čestitao neustavni praznik, Vučić je ustrajao u licemjerstvu.\nPoručio je da neće odgovarati na kritike iz Sarajeva jer želi dobre odose sa Bošnjacima.\n“Ne želim da stičem poene u Srbiji odgovarajući oštro na saopštenja Stranke demokratske akcije (SDA) iz Sarajeva, već želim da sa Bošnjacima, kao i sa svima ostalima u regionu imamo najbolje moguće odnose”, kazao je.


KHAN MASAŽER TIGROV KREM GEL - AU Jugofarm\nPočetna / Online apoteka / Sportske povrede / KHAN MASAŽER TIGROV KREM GEL\nKHAN MASAŽER TIGROV KREM GEL količina\nKategorije: Kosti, zglobovi i mišići, Sportske povrede\nSastav: Etarsko ulje eukaliptusa, etarsko ulje karanfilića, mentol, kamfor.\nNačin upotrebe: Nakon skidanja poklopca, vrh tube sa položaja off okrenuti u položaj on. Istisnuti krem gel na željeni deo kože tela i kružnim pokretima uz pomoč masažer kuglica na vrhu tube utrljati proizvod do potpunog upijanja.\nNamena proizvoda: Khan masažer tigrov krem gel je formulisan na bazi etarskih ulja eukaliptusa i karanfilića, mentola i kamfora, aktivnih sastojaka koji se tradicionalno koriste kao pomoć kod degenerativnih i upalnih oboljenja zglobova i mišića. Sinergističkim dejstvom ovi aktivni principi poboljšavaju cirkulaciju i vazodilataciju na mestu primene, što dovodi do bolje prokrvljenosti tkiva, ublažavanja bola i otoka, kao i do povećane pokretljivosti tretiranog dela tela. Karanfilić ispoljava efekat blagog prirodnog anestetika, dok mentol prijatno hladi kožu i time ublažava osećaj peckanja, do kog može doći usled poboljšanja cirkulacije.\nKhan masažer tigrov krem gel se može nanositi i lako razmazivati na sve delove tela, uključujući kosmate i eksponirane delove, ne ostavljajući masne tragove.


Soroš: Zašto ulažem 500 miliona dolara u migrante\nMilijarder Džordž Soros najavio je ulaganje u iznosu od 500 miliona dolara u startapove, etablirane kompanije, društvene inicijative i firme koje su osnovali izbeglice i migranti, kako bi im pomogao da se osamostale.\nSoros, koji je na čelu Instituta za otvoreno društvo, najavio je najnovija ulaganja nakon prvog samita Ujedinjenih nacija o izbeglicama i migrantima, a pre početka sastanka kojim je predsedavao američki predsednik Barak Obama, u nastojanju da inicira pomoć za 65,3 miliona raseljenih ljudi, prenosi AP.\n"Naš cilj je da iskoristimo privatne kompanije za javno dobro" izjavio je Soros.\nDodao je da ove investicije "treba da budu uspešne", ali da su osnovni cilj "proizvodnja i usluge koje će zaista biti od koristi migrantima i zajednicama koje su ih prihvatile".\nVisoki komesar Ujedinjenih nacija za izbeglice Filipo Grandi izjavio je da će ove investicije "pomoći migrantima da se osamostale".\nIzvor: RTS, 20. 9. 2016.\nSoroš: Ahilova peta Zapada je smrt\nKusturica o Sorošu\nMalagurski o Sorošu


Junajted - Vilson se vraća u januaru? - Sportske.net\nJunajted - Vilson se vraća u januaru?\nMančester junajtedu nedostaje napadača, to je definitivno. Da li će se Van Gal odlučiti da vrati mladog Vilsona sa pozajmice?\nOtišli sa 'Teatra snova' i procvetaliŠpanci sele Italijana iz Francuske u Englesku!Čuvaj se Nevile, Junajted ti 'krade' igrača!On je 'Crveni đavo' po reprezentaciji, hoće li biti i po klubu?Izgubljen u prevodu ili samo izgubljen? Van Gal poručuje navijačima da nauče da gube!\nJedini pravi napadač Mančester junajteda u ovom trenutku jeste 20-godišnji Antoni Marsijal. Ovaj momak je tek stigao u Junajted i jedini je izbor Van Gala na poziciji napadača, dok je Vejn Runi trenutno povređen.\nNa početku sezone Van Gal je imao i Džejmsa Vilsona, ali je nakon izvesnog vremena ovaj mladić prosleđen na pozajmicu.\nSada igra u Brajtonu gde je jedan od najboljih, u poslednja dva meča postigao je dva gola, dok je Junajted prvo ispao u Ligi šampiona, da bi nakon toga uspeo i da izgubi od Bornmauta u gostima u okviru Premijer lige.\nMediji u Engleskoj pišu da Van Gal ozbiljno razmišlja o vraćanju ovog momka sa pozajmice kako bi dobio na kvantitetu u napadu.\nPisali smo vam i o promašajima Van Gala koji je pustio pred početak ove sezone Anhela Di Mariju i Ćićarita koji "razbijaju" u svojim klubovima.


Banjaluka: Osnovana Fondacija omladinske mobilnosti\nU Banjaluci je, povodom obilježavanja 12. avgusta - Međunarodnog dana mladih, osnovana Fondacija omladinske mobilnosti (FOM).\nOsnivački akt potpisan je simbolično u 12.08 časova u banjalučkom Domu omladine.\nFondaciju je osnovala neformalna grupa građana, istaknutih aktivista, dugogodišnjih omladinskih radnika, volontera, članova nekoliko aktivnih nevladinih organizacija sa prostora grada Banjaluka i opštine Laktaši.\nOva fondacija radiće s ciljem pružanja prilika za mobilnost mladih unutar i van BiH, podržavajući svaki oblik mobilnosti mladih kao preduslov stvaranja progresivnih lidera budućnosti.\nFondacija je formalni nasljednik programa koji je nosio isto ime i realizuje se na području opštine Laktaši kao podrška mobilosti mladih u okviru programa "Erazmus plus", ali i drugih programa razmjene unutar i van BiH.\nOvom prilikom, potpisnici i osnivači FOM-a uputili su čestitku mladima povodom Međunarodnog dana mladih u nadi da će svake naredne godine biti dočekivan sa sve većim brojem aktivnosti, razmjena i mobilnosti.\nFondacija omladinske mobilnosti Banjaluka


Odgođena utakmica Borac – Tuzla siti\nUtakmica između Borca i Tuzla sitija u okviru trećeg kola Premijer lige Bosne i Hercegovine odgođena je, prenio je “SportSport”.\nBanjalučki tim u četvrtak će igrati revanš meč drugog kola kvalifikacija za Ligu konferencija protiv sjevernoirskog Linfilda, a prvu utakmicu Banjalučani su izgubili sa 4:0.\nU Borcu, ipak, vjeruju da imaju šanse u revanšu, da prednost Iraca nije nenadoknadiva, te su odlučili da zatraže pomjeranje premijerligaškog meča kako bi se što bolje pripremili za evropski okršaj. Termin odigravanja utakmice biće naknadno saopšten.\nU prva dva kola “Velikan iz Platonove” osvojio je dva boda. Igrali su protiv Željezničara 1:1 te sa Leotarom 0:0.\nS druge strane, Tuzla siti je trijumfovala protiv Sarajeva 2:1 i Željezničara takođe sa 2:1 i nalazi se na čelu tabele Premijer lige Bosne i Hercegovine.\nPrethodni članakPobjede Nišikorija i Švarcmana, Hurkač eliminisan\nNaredni članakAndrej Barna u polufinalu Olimpijskih igara


BEČKI EKONOMSKI FORUM "Mali šengen" zanimljiva nova inicijativa na Zapadnom Balkanu - Srpskainfo\nBEČKI EKONOMSKI FORUM "Mali šengen" zanimljiva nova inicijativa na Zapadnom Balkanu\nInicijativa za ukidanje barijera na slobodan protok roba, usluga, kapitala i ljudi između Srbije, Sjeverne Makedonije i Albanije je zanimljiva ideja, ocijenjeno je danas na “16. Bečkom ekonomskom forumu”.\nUkazao je da je ministar trgovine organizovao sastanak sa predstavnicima privrede i da su biznismeni podržali tu inicijativu.\nSmatramo da putovanje bez barijera, olakšani protok roba može biti dobro za poboljšanje odnosa između zemalja u regionu – naglasio je Milinić.\nPredsjednik Saveza ekonomista Srbije Aleksandar Vlahović naveo je da Zapadni Balkan ima oko 17,9 miliona stanovnika, a da su sve zemlje suočene sa demografskim problemima, starenja stanovništva, ali i emigracijom.\nPrenio je da BDP svih zemalja regiona čini samo jednu četvrtinu BDP razvijenih zemalja EU.\nPrivredni rast na Zapadnom Balkanu, prema njegovim riječima smanjuje se sa 3,9 na 3,2 odsto, dodajući da je samo Srbija prošle godine imala veći rast.\nMeđutim, Vlahović je ukazao da po pitanju trgovinske razmjene sve zemlje regiona bilježe velike deficite, a da su u najboljem položaju Srbija i Sjeverna Makedonija. Takođe je ukazao da su privrede svih zemalja regiona, u poređenju sa EU, i dalje nekonkurentne, i da je u tom smislu neophodno dalje poboljšati ekonomske slobode i borbu protiv korupcije.\nMinistar za zaštitu životne sredine i planiranje Sjeverne Makedonije Naser Nuridini rekao je da je njegova zemlja odlukom EU da ne počne pristupne pregovore razočarana, ali ne i obeshrabrena.\nRekao je da postoji uvjerenje da je proces evropskog približavanja doprinio stabilnosti zemlje i regiona, a ujedno i pospješio životni standard građana. On je pozvao na tješnju regionalnu saradnju po pitanju zaštite životne sredine, jer rijeke i prirode ne poznaju granice, pa je potrebno kroz šire sinergije sa susjedima riješiti probleme.\nSjeverna Makedonija, prema njegovim riječima, je spremna da bude regionalni partner.\n– Ako nas sporazum o uklanjanju barijera čini efikasnijim na putu ka EU onda je dobra ideja – naglasio je Nuredini.\nPredstavnica Privredne komore Sjeverne Makedonije Tatjana Šterjova ocijenila je da je neophodno da se na Zapadnom Balkanu uspostavi slobodan trgovina, i da to mora biti jedan od glavnih prioriteta svih donosioca odluka.\nPolitika Aleksandar VučićCEFTAmali Šengen


IZNENAĐENJE: Đoković na spisku igrača koji igraju za mesec dana! - Vesti, ATP, Tenis\nHotSport»Vesti, ATP, Tenis»IZNENAĐENJE: Đoković na spisku igrača koji igraju za mesec dana!\nIZNENAĐENJE: Đoković na spisku igrača koji igraju za mesec dana!\nStrahinja Nikolić| 2018-02-08T15:36:10+00:00\t8. feb 2018. 15:13|0 komentara|HotSport\nOrganizatori turnira Masters serije u Indijan Velsu saopštili su da se među igračima koji će nastupiti nalazi i Novak Đoković.\nĐoković je prošle nedelje u Švajcarskoj operisao lakat, još uvek nije saopštio do kada će pauzirati, ali je malo verovatno da bi čelnici tako ozbiljnog turnira saopštili njegovo ime ukoliko ne postoji poztivan signal od strane našeg tenisera i njegovog stručnog štaba.\nOvaj turnir na programu je od 8. do 18. marta, titulu brani Rodžer Federer.\nĐoković je već odsustvovao šest meseci, da bi zaigrao na Australijan Openu, nakon kog je saopštio da još uvek oseća bol u laktu.


VK Radnički: Meč odluke za dugo željenu titulu\nPosle trijumfa Šumadinaca na peterce, Novobeograđani su se revanširali, u utakmici sa najvećim brojem golova u dosadašnjim duelima dva najbolja srpska tima (14:11).\nRadnički je vodio samo dva puta, u drugoj četvrtini, posle čega je domaćin preokrenuo i „odlepio“ se u trećoj deonici.\n- Odigrali smo izuzetno loše, nismo ispoštovali ništa od zadataka i dogovora iz svlačionice. U napadu nije bilo toliko problematično, koliko u odbrani, što nas je na kraju koštalo poraza. Nismo zaslužili trijumf u toj utakmici i mislim da je Novi Beograd opravdano izborio „majstoricu“ – rekao je Nebojša Toholj, prvi centar Radničkog.\n- Igramo poslednju utakmicu izuzetno duge i naporne sezone. Rano smo počeli da treniramo zbog epidemije koronavirusa i sezona se baš odužila. Međutim, siguran sam da možemo da se izdignemo i posle dve loše partije pružimo najbolju utakmicu do sada. Na našem bazenu bićemo silno motivisani da donesemo Kragujevcu dugo željeni pehar šampiona Srbije – kazao je Toholj.\n- Važno je da pružimo veću želju i agresivnost, jer kada tako odigramo i greške koje napravimo mogu da se kompenzuju. Ko bude više želeo, osvojiće titulu. Neophodno je da ponovimo naše prepoznatljive partije iz Zagreba i treće utakmice protiv Šapca i da uz poštovanje taktičkih zamisli dođemo do titule – zaključio je Toholj.


► U Etiopiji oslobođeno 746 zatvorenika\nOva amnestija je sprovođenje obećanja koje je premijer Hajlemariam Desalegn dao 3. januara da će osloboditi jedan broj političara i zatvoriti zloglasni zatvor Mekelavi.\nFena je javila danas da je od ukupnog broja oslobođenih njih 417 bilo zatvoreno po optužbama za terorizam, podsticanje na nasilje i verski ekstremizam.\nTelevizija je dodala da će zatvorenici biti oslobođeni posle prolaska programa rehabilitacije.\nAndualem i Eskinder bili su osuđeni na doživotuni zatvor, odnosno 18 godina zatvora 2012. godine po zakonu protiv terorizma.\nOni su bili optuženi da su vezani za opozicionu grupu u izgnanstvu u SAD, Ginbot 7, koju etiopske vlasti smatraju terorističkom organizacijom.\nOrganizacije za odbranu ljudskih prava redovno osuđuju zakon o terorizmu te zemlje kao suviše nejasan, i smatraju da ga etiopske vlasti koriste da uguše političku opoziciju i slobodu medija.\nPremijer je rekao, kada je najavio amnestiju, da je to mera čiji cilj je da se poboljša nacionalni konsensus, a doneta je posle najvećih antivladinih protesta u poslednjih četvrt veka.\nSredinom januara oslobođen je prvi kontingent od 115 zatvorenika među kojima je bio i vodeći etiopski opozicionar Merara Gudina. ; Objava o amnestiji usledila je posle najozbiljnijih protesta otkako je trenutna garnitura došla na vlast 1991. Demonstracije su počele krajem 2015. i zahvatile celu zemlju, dovodeći do višemesečnog vanrednog stanja koje je u međuvremenu ukinuto.\nVlada Etiopije je dugo optuživana zbog hapšenja novinara-kritičara i opozicionih lidera. Organizacije za zaštitu ljudskih prava i opozicione grupe su tražile njihovo oslobađanje, tvrdeći da su uhapšeni zbog izmišljenih optužbi i kažnjeni zbog svojih stavova.\neskinder nega /\nNajmanje 600 ljudi ubijeno je u "užasnom masakru" koji su počinili 9. novembra separatisti u regionu Tigraj u mestu Mai Kadra, saopštila je danas etiopska Komisija za ljudska prava.\nGeneralni direktor SZO demantovao da podržava region Tigraja u Etiopiji\nGeneralni direktor Svetske zdravstvene organizacije (SZO), Etiopljanin Tedros Adhanom Gebrejesus (Ghebreyesus) poreklom iz Tigraja, demantovao je danas optužbe vojske Etiopije da je na strani...


Tužioci napamet otvorili proces o referendumu u RS\n17. 12. 2016. | 13:28\n30. 09. 2016. | 12:21\nTužilaštvo BiH formiralo je predmet u vezi sa neizvršavanjem odluke Ustavnog suda BiH koja se tiče referenduma sprovedenog u RS o Danu Republike, iako taj sud još nije utvrdio da li je njihova odluka sprovedena ili ne.\nTime su, ističu pravnici, na najgrublji način prekršili proceduru i u svoje ruke preuzeli ulogu sudija Ustavnog suda.\nReferendum o Danu Republike, na kome su se građani gotovo stoodstotnom većinom izjasnili da žele da RS i dalje obilježava Dan Republike 9. januara, održan je u nedjelju. Samo dan kasnije Tužilaštvo BiH je saopštilo da je još prije dvadesetak dana formiran predmet zbog neizvršavanja odluke Ustavnog suda BiH, iako se ta institucija nije izjašnjavala o tome da li je njena odluka sprovedena ili ne. Na dan referenduma poslat je poziv za saslušanje predsjedniku RS Miloradu Dodiku u svojstvu osumnjičenog. Referendum je bio reakcija na odluku Ustavnog suda BiH iz novembra prošle godine da je dio Zakona o praznicima RS, koji se odnosi na obilježavanje 9. januara kao Dana Republike, neustavan. Ustavni sud je nedavno donio i privremenu mjeru o stavljanju van snage odluke o održavanju referenduma.\nStručnjaci ističu da je Tužilaštvo BiH moglo da formira predmet i uputi pozive za saslušanje samo uz rješenje Ustavnog suda BiH da njihova odluka nije sprovedena. Rješenja, međutim, nema jer Ustavni sud još nije razmatrao to pitanje. Rasprava o tome da li je odluka izvršena ili nije biće pokrenuta na sjednici Ustavnog suda BiH koja počinje danas, a završava sutra.\n“Nismo dostavili rješenje o neizvršenju sudske odluke jer o tome sud tek treba da raspravlja. Ako bude zaključeno da odluka nije izvršena, tek onda će sud rješenje dostaviti Tužilaštvu”, kazao je registrar Ustavnog suda BiH Zvonko Mijan.\nPortparol Tužilaštva BiH Boris Grubešić nije imao odgovor na pitanje na osnovu čega su formirali predmet ako nisu dobili rješenje Ustavnog suda o neizvršenju njegove odluke,\n“Nemamo komentara”, rekao je Grubešić.\nOn je prije samo deset dana rekao da Ustavni sud nakon neizvršenja odluke donosi rješenje kojim konstatuje da odluka nije izvršena, te označava osobe ili organe koji tu odluku ne izvršavaju.\n“Tek kada takav akt bude dostavljen, Tužilaštvo BiH ima zakonski osnov za dalje postupanje u skladu sa zakonom”, rekao je tada Grubešić.\nProfesor ustavnog prava Mile Dmičić upozorava da formiranje predmeta može započeti aktom Ustavnog suda da odluka nije izvršena.\n“Prvo moramo imati sve potrebne akte, a onda Tužilaštvo BiH treba da procijeni da li ima osnova za pokretanje postupka”, rekao je Dmičić i dodao da treba imati u vidu da je RS u fazi sprovođenja sudske odluke.\nBivši sudija Ustavnog suda BiH Krstan Simić kaže da je u toku procedura izvršavanja odluke suda i da tu nema krivične odgovornosti.\n“Kada je riječ o privremenoj mjeri u vezi sa referendumom, ni tu ne može da bude odgovornosti dok Ustavni sud ne podnese krivičnu prijavu”, istakao je Simić.\nDodaje da, čak i da Dodik jeste krivično odgovoran, ne može putem medija biti obaviješten da mu je upućen poziv za saslušanje u Tužilaštvu BiH.\n“To je dokaz da je BiH daleko od vladavine zakona”, naglasio je Simić.\nPredsjednik Narodne skupštine RS Nedeljko Čubrilović juče je ponovio da parlament nije prekršio Ustav, ni zakone, donoseći odluku o održavanju referenduma.\n“Sud i Tužilaštvo BiH rade prema nekim svojim pravilima i ne bih komentarisao njihove postupke nakon održavanja referenduma”, rekao je Čubrilović i naveo da bi se izmjene i dopune Zakona o praznicima RS, čiji je cilj sprovođenje odluke Ustavnog suda BiH o Danu RS, mogle naći pred poslanicima na redovnoj sjednici zakazanoj za 11. oktobar ili na posebnoj sjednici.\nPremijer RS Željka Cvijanović ocijenila je da je upućivanje poziva za saslušanje predsjedniku Srpske zbog održavanja referenduma lakrdija jer postoji 91 neizvršena odluka Ustavnog suda BiH, a da nikad ranije nije formiran predmet, niti vođena istraga o tim nesprovedenim odlukama.\n“Najveći i jedini izvor nestabilnosti i destrukcije u BiH i regionu je predsjedavajući Predsjedništva BiH i lider SDA Bakir Izetbegović i njegova politika. Ma šta Izetbegović i političko Sarajevo govorili o Srpskoj, ovaj naš, kako oni vole da kažu “manji entitet” ih je nadrastao”, kazala je Cvijanovićeva.\nRusija uz referendum\nPortparol ruskog Ministarstva inostranih poslova Marija Zaharova rekla je da je Rusija protiv vještačke politizacije referenduma o Danu RS.\n“Referendum ni na koji način nije uperen na podrivanje teritorijalnog integriteta BiH i njene dejtonski ustanovljene decentralizovane ustavne strukture. Moskva volju naroda izraženu na referendumu posmatra u kontekstu realizacije širokih ovlašćenja entiteta, koja se odnose i na utvrđivanje praznika”, rekla je Zaharova.\nDodik: Ne treba ići na protest u Sarajevo\nMilorad Dodik je juče ponovio da će se odazvati pozivu za saslušanje, ali da neće ići u Sarajevo i zamolio građane RS da odustanu od protesta pred zgradom Tužilaštva BiH.\n“Obratio mi se jedan broj građana da me informiše da već rezervišu autobuse i da hoće organizovano da krenu u Sarajevo zbog poziva za saslušanje koji mi je upućen iz Tužilaštva. Molim sve ljude koji to organizuju da odustanu, jer je to krajnje rizično u pogledu njihove bezbjednosti”, istakao je Dodik i zahvalio građanima na podršci.\nTagovi: referendumtužilaštvo BiH


Poginuo Palestinac nakon završetka primirja - Klix.ba\nPoginuo Palestinac nakon završetka primirja\n20.12.2008. u 11:32\nJedan Palestinac poginuo je danas u izraelskom zračnom udaru na sjever pojasa Gaze, dan nakon okončanja šestomjesečnog primirja između Hamasa i Izraela, saopćeno je u subotu u palestinskoj bolnici.\nMeta napada je bila navodno grupa naoružanih ljudi koji su ispaljivali rakete na Izrael, ali izraelska armija nije odmah komentirala te izvještaje.\nU subotu su četiri rakete tipa "kasam" pale preko granice na jug Izraela, u nastavku baražne vatre s palestinskog područja, koja je počela još uoči zvaničnog isteka primirja. Hamas je dan prije na svom veb-sajtu istakao saopćenje da je Izrael prekršio dogovor uvođenjem "bolne blokade" prema Gazi, izvođenjem udara na gusto naseljeni pojas uz obalu Sredozemnog mora i gonjenjem operativaca Hamasa na Zapadnoj obali.\nPoslije ovog saopćenja, izraelski zvaničnici su upozorili da bi vojna ofanziva na pojas Gaze mogla biti neizbježna, ako se raketiranje nastavi. Američki državni sekretar Kondoliza Rajs izrazila je zabrinutost zbog saopćenja Hamasa, upozorivši da od obnove nasilja Palestinci neće imati koristi.\n"Iskreno se nadam da neće biti obnove nasilja jer to neće pomoći narodu Gaze, neće pomoći Palestincima, ni njihovom cilju," kazala je Rajs.\nGeneralni sekretar UN-a Ban Ki-mun ponovio je apel da se primirje, postignuto posredovanjem Egipta, produži i da se odmah zaustave raketni napadi na Izrael i svi akti nasilja. Izraelski ministar infrastrukture, bivši ministar odbrane Benjamin Ben Elizer upozorio je da će izraelska vojska upotrijebiti svu svoju moć da okonča prekogranične napade.\nAmerički predsjednik Džordž Buš, koji se u petak sastao u Bijeloj kući s palestinskim predsjednikom Mahmudom Abasom, vođom umjerenijeg Fataha, izjavio je da su učinjeni veliki koraci ka okončanju decenijskog sukoba.\n"Nema sumnje to je veliki izazov. Ipak ljudi moraju priznati da smo učinili veliki napredak," rekao je Buš . Abas je istakao da bi neki mogli da kažu da je sve bilo uzalud, sa čim se on ne slaže.\nAbasova Palestinska uprava, koja sada kontroliše samo Zapadnu obalu, obnovila je pregovore s Izraelom novembra 2007. Cilj koji je tada postavljen - postizanje mira do kraja ove godine nije ostvaren, ali je dogovoreno da se pregovori nastave.


Airsofteri iz Maglaja učestvovali na humanitarnom airsoft treningu u Zenici | maglajinfo.com\nvijesti maglaj 1461\nU svrhu Sarinog liječenja prikupljeno preko 1.000 KM\nAirsofteri iz Maglaja učestvovali na humanitarnom airsoft treningu u Zenici\n2.09.2015. 18:10 0\nNa ovom humanitarnom airsoft treningu učešće su uzeli i maglajski airsofteri, članovi ASK ''Spartan''.\nKako je za portal maglajinfo.com kazao predsjednik ASK "Spartan" iz Maglaja Mirza Bibić, airsofteri su humanitarni airsoft trening organizovali u saradnji sa Udruženjem ''Hedija'' s ciljem da pomognu bolesnu djevojčicu Saru.\n- U saradnji sa nevladinom organizacijom Hedija iz Zenice odlučeno je da naša druženja oplemenimo i humanim gestom pa su nam predložili da u skladu sa svojim mogućnostima pomognemo koliko možemo djevojčicu Saru i njenu borbu sa bolešću. Treningu se odazvao veliki broj airsoftera iz BiH i jedna ekipa iz Hrvatske, kazao je Bibić.\n- Pohvalio bih i akciju airsoft klubova iz Bužima, Bihaća, Velike Kladuše koji su također u nedjelju organizovali na svom terenu airsoft druženje i prikupljali novac za liječenje Sare, kaže Bibić koji je izrazio nadu kako će humanitarnih airsoft druženja poput ovog u Zenici u narednom periodu biti još više.\nTokom airsoft treninga u Zenici u svrhu Sarinog liječenja prikupljeno je preko 1.000 KM.


Milo Đukanović je naglasio kako je stav Podgorice u vezi s odnosima s Rusijom vrlo jasan (Anadolija)\n“Ipak, saveznici moraju odlučno i jedinstveno djelovati kada Rusija prekrši postojeća međunarodna pravila”, rekao je on na konferenciji za medije u Briselu nakon sastanka s predsjednikom Crne Gore Milom Đukanovićem.\nĐukanović je kazao da je “osnovni kurs da Balkan nepokolebljivo treba voditi putem članstva u evropskim i euroatlanskim integaracijam, jer je to, kada je naša regija u pitanju, uslov za stabilnost i demokratski razvoj”.\n“Cijenu koju danas plaćamo na zapadnom Balkanu svoje korijene i uzroke nedovoljnog kvaliteta života vuče iz dugog istrajavanja na Balkanu da se živi van evropskih pravila i standarda. Ovo što danas radimo na Balaknu razumijem kako pokušaj da Balkan vratimo svojoj prirodnoj evropskoj luci”, istakao je on.\nKazao je da i dalje postoje snažni otpori prema “zaokretu Balkna ka Evropi i da oni dolaze od snaga koje su pristalice “tradicionalnih balkanskih matrica” koje i dalje žele održati “stanje haosa i besperspektive”.\n“To su njihovi grčeviti i posljednji odgovori na ono što se danas čini kao neminovnost, a to je da će naša regija ipak živjeti po evropskim pravilima i evropskim standardima. Ne govorim ovdje ni o članstvu u NATO, ni o Evropskoj uniji, već o neminovnom procesu evropeizacije koji je zahvatio regiju”, naveo je Ðukanović.\n“NATO se nije pokajao što nas je prihvatio kao članicu”, poručio je Đukanović, napominjući da će Crna Gora i dalje odlučno ostati posvećena euroatlantskim vrijednostima i da će nastaviti s reformama kako bi postala punopravna članica EU-a.\n“U odnosu na prije deset godina, Evropa se, recimo, danas suočava s više problema”, rekao je predsjednik Crne Gore.\nNaglasio je kako je stav Podgorice u vezi sa odnosima s Rusijom vrlo jasan, dodajući da su sankcije Moskvi, “nažalost, bile potrebne kako bi se ponovo uspostavilo okruženje za saradnju”.\n“Neke aktivnosti Rusije pokušavaju uništiti evropski sistem vrijednosti”, kazao je Đukanović.\nVježbe se održavaju u trenutku kada je Poljska nagovijestila da razmatra prijedlog domaćinstva kontingentu trupa SAD-a.\nPremijer nije potvrdio da je s Atinom dogovoreno ime ‘Sjeverna Makedonija’, kako su prenijeli neki makedonski mediji.\nIzrael je partner ali ne i član NATO-a i sigurnosna garancija sjevernoatlantskog saveza ne odnosi se na Izrael, rekao Stoltenberg.


Od 3. januara voz na relaciji Sarajevo - Podlugovi - Radio Ilijaš\nNaslovnica ILIJAŠ Od 3. januara voz na relaciji Sarajevo – Podlugovi\nOd 3. januara voz na relaciji Sarajevo – Podlugovi\nŽeljeznice FBiH od 3. januara 2022. uvode u saobraćaj novu željezničku putničku liniju na relaciji Sarajevo – Podlugovi – Sarajevo.\nUvođenje te putničke linije rezultat je sporazuma kojeg su ŽFBiH postigle s Vladom Kantona Sarajevo i Ministarstvom saobraćaja Kantona Sarajevo, a u skladu sa Zakonom o željeznicama FBiH i Zakonom o finansiranju željezničke infrastrukture i sufinansiranju putničkog i kombinovanog saobraćaja.\nVozovi na relaciji Sarajevo – Podlugovi – Sarajevo saobraćat će svaki dan i zaustavljat će se u stajališnim mjestima Alipašin Most, Briješće, Rajlovac, Reljevo, Semizovac, Vogošća, Ilijaš staro stajalište, Ilijaš Grad i Podlugovi, a radit će se i na uspostavljanju stajališnog mjesta u Buča Potoku.\nVožnja na ovoj relaciji trajat će 36 minuta, a putnici koji posjeduju važeće mjesečne đačke, studentske i pezionerske karte za javni linijski prijevoz putnika na području Kantona Sarajevo mogu ih koristiti za prijevoz vozom na toj relaciji.\nKako bi svoje usluge učinili pristupačnijim za što veći broj ljudi, Željeznice FBiH omogućile su korisnicima popuste u cijenama svojih usluga i to: 20 posto za povratnu kartu, 30 posto za studente, novinare, invalide, penzionere, i grupe od šest do 30 putnika, 50 posto za djecu od četiri do 12 godina, grupe od 30 i više putnika, mjesečne karte, slijepa lica i njihove pratioce. Djeca do četiri godine putuju besplatno, saopćeno je iz ŽFBiH.\nPrethodni članakNovogodišnja čestitka načelnika Općine Ilijaš i predsjedavajuće Općinskog vijeća\nNaredni članakPrijem kod Općinskog načelnika za atletičarku Eminu Omanović\nU Ilijašu premijerno prikazan dokumentarni film „Ilijaš -Od Patriotske lige do 126. Ilijaške brigade“


Uloga organizacija civilnog društva u ostvarivanju Strategije EU za Dunavski region | Međunarodni naučni Forum "Dunav - reka saradnje"\nPočetna→Međunarodne Konferencije→Uloga organizacija civilnog društva u ostvarivanju Strategije EU za Dunavski region\nUloga organizacija civilnog društva u ostvarivanju Strategije EU za Dunavski region\nIzveštaj o radu konferencije okruglog stola 11. maja 2011. u Somboru\nTradicionalni majski okrugli sto „Održivo korišćenje prirodnih resursa u Podunavlju“ održava se svakog 11. maja u znak sećanja na Vasilija Karanovića, dipl. inž. šumarstva, inicijatora konferencija o održivom korišćenju prirodnih resursa u Srbiji.\nOvogodišnja konferencija okruglog stola održana je u Somboru, pod naslovom Uloga organizacija civilnog društva u ostvarivanju Strategije EU za Dunavski region i posvećen je regionalnom umrežavanju organizacija civilnog društva (OCD) i saradnji državnog i civilnog sektora u obezbeđivanju održivog razvoja, s posebnim osvrtom na Vojvodinu i Zapadnobački okrug. U Svečanoj sali Skupštine opštine Sombor u radu konferencije je učestvovalo 39 predstavnika organizacija civilnog sektora, predstavnika lokalnih organa vlasti, stručnih i poslovnih organizacija, istraživača i pronalazača.\nKonferenciju je u svojstvu domaćina otvorio Zoran Miler, podpredsednik Skupštine Grada Sombora, prigodnim govorom o odlikama, interesima i planovima za održivi razvoj grada i opštine Sombor. U ime Ministarstva spoljnih poslova Republike Srbije skup je pozdravila dr Snežana Filipović, opunomoćeni ministar i član međuresorske Radne grupe Vlade Republike Srbije za Dunavsku strategiju. Skupu se obratio i gospodin Ištvan Silvaši (István Szilvássy), inicijator formiranja DANUBE NET for NGOs, predsednik Udruženja prostornih planera i arhitekata Mađarske kratkim predavanjem na temu „Implementacija mreže organizacija civilnog sektora Dunavskog regiona u toku Mađarskog predsedavanja EU“. A u ime Evropskog centra za mir i razvoj skup je pozdravio profesor dr Ljubiša Adamović. Konferencija je tekla pod rukovodstvom dr Edite Stojić- Karanović, predsednice Međunarodnog naučnog foruma „Dunav – reka saradnje“ i Dubravke Mesaroš, predsednice udruženja „Dunavska Perspektiva“ iz Sombora.\nPrva radna sednica pod naslovom Saradnja državnog i civilnog sektora za održivo korišćenje prirodnih i kulturno-istorijskih resursa bila je posvećena prezentaciji projekata. Najpre je gospodin Mihael Plac, šef otseka za lokalni ekonomski razvoj govorio je o najznačajnijim projektima opštine Sombor, a zatim je o značaju otvaranja prevodnice na Dunavu kod Bezdana govorio gospodin Ferenc Varga, predsednik Mesne zajednice Bezdan. Ispred autorskog tima udrženja „Saltus“, u sastavu Nikola Velenderić, Saša Vrtunić i Milica Stojanović, projekt korišćenja sunčeve energije za svuda dostupnu internet mrežu, pod nazivom „Solarni intranet“ prezentirao je Nikola Velenderić.\nO svom projektu i o značaju i mogućnostima koje pruža merenje jonizacije vazduha i koncentracije radona na obalama Dunava govorio je dr Predrag Kolarž, sa Instituta za fiziku iz Beograda. A o primeni najsavremenijih postupaka u zemljoradnji, kao predstavnik Zadružnog saveza Srbije govorio je Dragoslav Đorđević. Prvu radnu sednicu zaključila je dr Edita Stojić-Karanović, prezentacijom pod naslovom Dunavska Strategija i perspektive održivog razvoja i klimatskih promena. U ovoj prezentaciji, je na osnovu rezultata istraživanja koja je Međunarodni naučni foruma „Dunav – reka saradnje“ sproveo u periodu 15.mart 2010 – 15. mart 2011. pod nazivom „Beogradske perspektive održivog razvoja i klimatskih promena“, dat predlog da se i u opštini Sombor i Zapadnobačkom okrugu otvori mogućnost za izradu sličnog projekta. Po dva postera sa nazivom projekta i prigodnim sloganima uručena su svakom učesniku ovog skupa.\nOsim navedenih usmenih prezentacija, u obliku konferencijog materijala iscrpno (na 10 strana) prezentirani su rezultati istraživanja pod naslovom „Ambijent u kojem deluju organizacije civilnog društva na teritoriji Zapadnobačkog okruga – Rezultati istraživanja u opštinama Sombor, Apatin, Kula i Odžaci“ zajedničkog istraživačko- autorskog tima MNF „DRS“ i „Dunavske Perspektive“ u sastavu Edita Stojić-Karanović, Dubravka Mesaroš i Enisa Imamović. Takođe u okviru konferencijskog materijala, zahvaljujući direktorki Nataši Turkić prezentirani su programi Turističke Organizacije Grada Sombora.\nU okviru rasprave po temama prve radne sednice gospodin Šandor Gec (Götz Sándor) iz Budimpešte predložio je saradnju srpskih i mađarskih organizacija na revitalizaciji i/ili novom uspostavljanju gradskog i međugradskog vodnog putničkog saobraćaja u gradovima koji se nalaze na obalama reka. Predlog za saradnju srpskih i mađarskih organizacija dao je i Laslo Pandi (Pándi László), predsednik udruženja „Divlja Patka“ iz mesta Leanjfalva u Mađarskoj, i to na projektu uspostavljanja oglednih škola „Škola Vode“ za mladu generaciju o raznim sportskim aktivnostima na vodi.\nDruga radna sednica bila je posvećena predstavljanju ciljeva formiranja DANUBE NET for NGOs i dosadašnjih rezultata u tom procesu umrežavanja. Posle uvodne prezentacije koju je dao Ištvan Silvaši, razvila se široka rasprava u kojoj je data podrška formiranju ove mreže. Dogovoreno je da svi učesnici koji su prilikom registracije označili da su zainteresovani da pristupe ovoj mreži, dobiju formular pristupnice čim on bude preveden na srpski jezik, odnosno, na jezike zemalja Zapadnog Balkana.\nNa kraju konferencije zaključeno je da svi učesnici mogu do kraja maja da daju svoje dodatne predloge za koje smatraju da su izostali iz ovog izveštaja (koji predstavlja samo podlogu za završni dokument konferencije), takođe je otvorena mogućnost da pojedinci i organizacije, koje nisu bile u mogućnosti da prisustvuju konferenciji, daju svoje priloge na teme ove konferencije, takođe do kraja maja o.g., kako bi i njihovi prilozi (tekstualni ili multimedijalni) mogli da uđu u zbornik konferencije koji će biti objavljen u elektronskoj formi na kompakt disku (CD) u toku juna 2011. godine.


Nije održana licitacija pokretne imovine OŠ „Šamu Mihalj“: Još uvek se ne zna ko i kada će da plati odštetu umesto škole musicloverparadise.com\nNaime, za 30. novembar je bila zakazana licitacija kako bi se naplatila odšteta u radno-pravnom sporu koju je škola pre nekoliko godina izgubila. O otkazivanju licitacije škola je primila zvanični dopis nakon što su mediji pre devet dana objavili vest da će prodaja svih pokretnih stvari obrazovne ustanove verovatno biti otkazana ili odložena. Za sada nije zakazana nova licitacija, tim pre što je pokrajinski sekretar za obrazovanje Mihalj Njilaš 21. novembra posetio školu „Šamu Mihalj“ i uverio predstavnike obrazovne ustanove da će država da plati odštetu, čiji je iznos danas oko 5,1 milion dinara. U isto vreme do medija je stigla i vest da je licitacija pokretnih stvari škole otkazana na zahtev Državnog pravobranilaštva, uz obećanje da će odšteta tužiteljki biti isplaćena u najkraćem mogućem roku, a novac za isplatu dugovanja trebalo bi da obezbedi Ministarstvo prosvete.\nKrajem novembra, međutim, niti predstavnici škole, niti lokalne samouprave nemaju nikakvu informaciju o tome ko i kada će da plati odštetu.\nPodsetimo da je u vezi sa isplatom odštete u radno-pravnom sporu problem u nadležnostima. Naime, po sada važećem Zakonu o osnovama sistema obrazovanja i vaspitanja koji je stupio na snagu 7. oktobra ove godine, novac za isplatu odšteta u slučaju radnih sporova ukoliko je u pitanju isplata zarada i pripadajući porezi, kao što je reč u školi „Šamu Mihalj“, treba da se obezbedi u budžetu Republike Srbije (član 187 stav 2). Na osnovu tog člana zakona republika treba da preuzme obavezu plaćanja potraživanja osnovnih i srednjih škola sa teritorije Vojvodine po osnovu pravosnažnih izvršnih presuda u radno-pravnim sporovima, ali i dalje nema odgovora na pitanje da li postoji mogućnost da se ovaj zakon primeni retroaktivno, jer OŠ „Šamu Mihalj“ zahteva isplatu po osnovu presude koja je postala pravnosnažna pre 7. oktobra 2017.\nŠkola se još 2016. godine obratila nadležnom ministarstvu za naknadu štete, ali je dobila odgovor da su neusaglašeni propisi što se tiče nadležnosti republike i pokrajine za plaćanje odšteta za škole koje se nalaze na teritoriji AP Vojvodina. Ministarstvo prosvete je u odgovoru školi navelo da Zakonom o uređivanju nadležnosti AP Vojvodina koji se primenjuje od 2010. godine, izostalo definisanje nadležnosti AP Vojvodina Republike Srbije u delu koji se odnosi na plaćanje na osnovu pravnosnažnih izvršnih sudskih presuda i rešenja kojim se u postupku prinudne naplate blokiraju računi osnovnih i srednjih škola, odnosno izostalo je definisanje nadležnosti u pogledu plaćanja na osnovu pravnosnažnih izvršnih presuda i rešenja gde se kao dužnik pojavljuje osnovna ili srednja škola sa teritorije AP Vojvodina. Ministarstvo na osnovu toga nije platilo odštetu po pravosnažnoj presudi u 2016. godini.\nMore in this category: « Hedž fondovi u Srbiji: Amerikanci zainteresovani za kupovinu „Viktorija grupe“ Danas na sednici Skupštine opštine: Rasprava o poslovanju poljočuvarske firme\t»


celik - Dnevni list Danas\nPočetna » celik\nNakon aprilskog međugodišnjeg pada izvoza za 29 odsto u maju je loš trend nastavljen pošto je prema podacima Republičkog zavoda za statistiku izvoz bio manji za 25,5 odsto nego u istom mesecu prethodne godine.\nPiše: M. O. 6. 7. 2020.\nČelik i automobili i dalje su, kao i nekoliko godina unazad, najznačajniji izvozni artikli srpske privrede.\nPiše: Z. Radovanović 8. 7. 2019.\nDa li železaru očekuju još oštrije mere EU?\nPre nekoliko dana Udruženje proizvođača čelika EU – Eurofer poslalo je pismo Evropskoj komisiji sa zahtevom da odmah zaustave uvoz koji je prema njihovim tvrdnjama preplavio evropsko tržište i doveo u pitanje evropsku industriju čelika i hiljade radnih mesta u njoj.\nPiše: Miloš Obradović 10. 6. 2019.\nKvote ipak smanjuju izvoz smederevskog čelika u EU\nKvote za uvoz čelika iz svih zemalja van EU će ipak pogoditi srpsku železaru koja je u rukama kineske kompanije HBIS, iako su i iz EU i iz Vlade Srbije stigla uveravanja neće biti značajnijih efekata.\nPiše: Miloš Obradović 24. 1. 2019.\nEvropske takse na čelik ne plaćamo jer smo mali izvoznik\nIako je Evropska komisija donela odluku o uvođenju kvota za uvoz čelika u Evropsku uniju, što u slučaju prekoračenja istih podrazumeva oporezivanje, Srbija će biti izuzeta iz tog procesa.\nPiše: G. Vlaović 20. 1. 2019.\nOpet sukob Beograda i Brisela oko smederevskog čelika\nZahtev Beograda upućen Briselu da se ne smanjuje kvota za izvoz čelika iz Železare Smederevo u Evropsku uniju mora da bude zasnovan na argumentaciji a nikako na molbama i nadanjima kao što je u ovom trenutku slučaj, smatra stručna javnost u Srbiji.\nPiše: G. Vlaović 16. 1. 2019.\nBrnabić: Srbija neće biti pogođena kvotama EK za čelik\nPremijerka Srbije Ana Brnabić izjavila je danas da nije zabrinuta za Železaru Smederevo u pogledu uvođenja kvota Evropske komisije (EK) za čelik i dodala da Srbija ima političke garancije da neće biti negativno pogođena kvotama.\nKina pokrenula postupak protiv SAD pred WTO\nKina je pred Svetskom trgovinskom organizacijom (WTO) zvanično pokrenula postupak protiv Sjedinjenih Država, povodom odluke Wašingtona da uvede dodatne carine na uvoz njene robe u vrednosti od 16 milijardi dolara.\nPiše: RSE 27. 8. 2018.\nAustrijski proizvođač čelika preispituje ulaganja u SAD\nAustrijski proizvođač čelika Voestalpine u petak je objavio da će preispitati svoja ulaganja u Sjedinjenim Američkim Državama s obzirom na odluku američkog predsednika Donalda Trampa o uvođenju carina na uvoz čelika i aluminijuma.\nTramp: Trgovinski ratovi su dobri\nAmerički predsednik Donald Tramp smatra da su „trgovinski ratovi dobri“ usred debate koja se podigla zbog njegove kontroverzne odluke da uvede carine na uvoz čelika i aluminijuma.\nPiše: I. Š. M. 2. 3. 2018.\nVlada i EK traže rešenje\nVlada Srbije saopštila je danas da će u potpunosti sarađivati sa Evropskom komisijom u vezi sa postupkom pokrenutim po žalbi za navodni damping prilikom izvoza čelika u Evropsku uniju, a koju je uložio Eurofer, udruženje proizvođača čelika iz EU.\nPiše: FoNet 10. 7. 2016.


O NAMA - LEGE ARTIS AUDIT | Lege Artis Audit\nRevizorska firma „LEGE ARTIS AUDIT“ d.o.o., Beograd osnovana je 20. maja 2016. godine i registrovana je kod Agencije za privredne registre Republike Srbije pod brojem BD 40795/2016. Društvo obavlja poslove iz oblasti revizije finansijskih izveštaja u skladu sa Međunarodnim standardima revizije, Zakonom o računovodstvu, Zakonom o reviziji i Kodeksom etike za profesionalne računovođe.\nPored revizorskih poslova društvo pruža i usluge iz računovodstva, poreskog i finansijskog konsaltinga kao i sve druge konsultantske usluge vezane za unapređenje poslovanja i donošenje pravovremenih odluka menadžmenta. Naši klijenti su renomirane svetske i domaće kompanije kojima pružamo širok spektar prvoklasnih usluga na jednom mestu, štedeći im vreme, novac i energiju.\n„LEGE ARTIS AUDIT“ d.o.o., Beograd garantuje najviši kvalitet za svaki angažman jer poseduje idealan spoj znanja i iskustva iz oblasti revizije, finansija, računovodstva i poreskog konsaltinga. Uspešno i blagovremeno obavlja sve poverene poslove od strane naših klijenata uz poštovanje međunarodnog i domaćeg računovodstva i finansija, poreskih zakona, kao i pažljivo planiranje i usklađenost različitih zahteva klijenata, uz visok stepen profesionalne diskrecije. Klijenti u nama vide pouzdanog partnera koji je uvek spreman da pruži profesionalne savete i mišljenja u cilju ostvarivanja što bolje poslovne strategije.


Poseta ministra Šarčevića Institutu - IRM Bor\nPoseta ministra Šarčevića Institutu\nMinistar prosvete, nauke i tehnološkog razvoja, gospodin Mladen Šarčević, juče je posetio naš Institut i u razgovoru sa rukovodstvom i zaposlenima, upoznao se sa radom i opremom koju posedujemo.\nU poslednjih osam godina u Institut je uloženo oko 8 i po miliona evra u tehnologiju za mineralne resurse, projektovanje, istraživanje i razvoj. Uverivši se u to, ministar prosvete Mladen Šarčević, nakon obilaska je pohvalio rad naše naučne ustanove:\n„Kako sam čuo, u poslednjih osam godina ovo je pretvoreno u jednu zaista zavidnu naučnu ustanovu, gde se svi, kako sam video, ponašaju domaćinski. Drago mi je što vidim mlade ljude doktorante, koji su iz ove sredine, a usavršavaju se po raznim univerzitetskim centrima, doktoriraju i vraćaju se da rade ovde. Uslovi su ovde zaista jako dobri“.\nZajedno sa ministrom, Institut je posetio i Predsednik Opštine Bor Aleksandar Milikić i tom prilikom je rekao da je Institut važan u pretstojećoj privatizaciji RTB-a Bor , jer nijedna kompanija koja bude došla kao strateški partner neće moći da radi bez naših usluga .\nDirektor Instituta Dr Mile Bugarin je istakao da je sa ministrom razgovaralo i oko realizacije niza budućih projekata. Takodje je rekao da nam je drago da smo ministru mogli da pokažemo nove tehnologije koje smo uveli u naš Institut , kao i to da smo u novu opremu, aparate i softvere uložili preko 6 miliona evra sopstvenih sretstava.\nJoš je napomenuto da je jedan od najznašajnijih projekata sa inostranstvom, projekat koji je u toku i koji se realizuje u saradnji sa Vladom Japana , čija je vrednost oko 5,2 miliona dolara.\nZa uspomenu na današnju posetu Institutu , ministru Šarčeviću je poklonjen zlatnik od 22-to karatnog zlata sa logom Instituta.\nZajednički rad studenata iz Japana i Srbije u okviru prijekta „E-Cube“\nNovo izdanje časopisa Bakar\nIRM Bor © 2018. Sva prava zadržana


Potera saobraćajne policije za bahatim vozačima! - www.lobi-info.rs\nPotera saobraćajne policije za bahatim vozačima!\nBojan K. 30. juna 2014., 10:00 4.2k Views\nSaobraćajna policija pojačaće kontrolu na putevima tokom celog letnjeg perioda. Pored uobičajnih kontrola, uvodi se i dodatna helikopterska i motociklistička kontrola .\nSaobraćajna policija pojačaće kotrolu na putevima Srbije jer je tokom godišnjih odmora zabeležen veliki protok vozila.\n„Saobraćajna policija će tokom celog letnjeg perioda obavljati pojačanu kontrolu na putevima jer se u tom periodu održavaju brojne manifestacije a uobičajena je pojačana frekvencija vozila u saobraćaju zbog sezone godišnjih odmora”, izjavio je načelnik Uprave saobraćajne policije Vladimir Rebić.\nPored uobičajne kotrole, Rebić je najavio i dodatnu helikoptersku i motociklističku kontrolu zbog povećanja saobraćajnih udesa na putevima Srbije.\n„Mi u svom delokrugu gledamo da predupredimo da ne dođe do saobrajnih nezgoda. Pozivamo i druge subjekte da se uključe u to jer ima dosta prostora da se stanje u toj oblasti unapredi”, rekao je Rebić.\nCrni bilans na putevima Srbije\nSaobraćajne nesreće na putevima Srbije ne jenjavaju što svedoče i podaci iz Uprave saobraćajne policije koji kažu da je u jučerašnjem danu evidentirano 84 saobraćajna udesa, 45 osoba je povređeno a tri osobe su, nažalost, izgubile život.\nRebić napominje da su uzroci saobraćajnih nesreća često nedozvoljena brzina i psiho-fizičko stanje vozača i savetovao vozačima da na put kreću samo kada su odmorni i psiho-fizički spremni za putovanje.\nOn je rekao da se u svakoj saobraćajnoj policijskoj ispostavi obavlja analiza da li je u prethodnom periodu aktivnost saobraćajne policije bila adekvatna, a takođe se analizira da li su se vršile kontrola brzine i kontrola alkoholisanosti.\nPrethodna objava Na aerodromu Lisičji jarak pilot zakucao avion\nSledeća objava Oprez – danas nas očekuju nepogode sa gradom!\nNa aerodromu Lisičji jarak pilot zakucao avion\nOprez – danas nas očekuju nepogode sa gradom!


Šabić i Šer fondacija: U Predlog zakona o zaštiti podataka o ličnosti uneta neustavna odredba | Insajder\nŠabić i Šer fondacija: U Predlog zakona o zaštiti podataka o ličnosti uneta neustavna odredba\nUsvajanje zakona o zaštiti podataka o ličnosti prate brojne kritike civilnog sektora i poverenika za zaštitu podataka o ličnosti Rodoljuba Šabića. Uprkos tim kritikama, bez značajnijih izmena, donošenje zakona stiglo je do poslednje etape – usvajanja u Skupštini. Fondacija Šer i Šabić upozoravaju da je jedan od članova Predloga zakona potencijalno neustavan i pozivaju poslanike Skupštine da usvoje izmenu tog člana. Radi se o članu 40, koji propisuje ograničenje prava na privatnost i zaštitu podataka o ličnosti u određenim situacijama.\nPoverenik upozorava na to da je član 40. veoma konfuzno napisan, a da pored toga, nakon izmena izvršenih posle javne rasprave, otvara prostor za “dramatične zloupotrebe”.\nČlan 40 Predloga ZZLP\n“Član 40 omogućava bukvalno svima da pristupe podacima o ličnosti jer mogu svi da se prepoznaju kao obrađivači. Ovaj član pola prava koje zakon garantuje stavlja pod znak pitanja navedenim izuzecima”, upozorava poverenik.\nŠer fondacija ocenjuje da “ako se sporni član zakona u sadašnjem obliku usvoji u Skupštini, postoji opasnost da organi vlasti ili privatne kompanije koje rukuju podacima o ličnosti mogu da ograniče prava građana bez izričitog zakonskog ovlašćenja i po sopstvenom nahođenju”.\nIsto smatra i poverenik za zaštitu podataka o ličnosti Rodoljub Šabić.\n“U ranijoj verziji, u Nacrtu zakona, ispravno je stajalo da se prava mogu ograničiti zakonom, ako ta ograničenja ne zadiru u suštinu osnovnih prava i sloboda i ako je to neophodno i predstavlja srazmernu meru u demokratskom društvu. Bez bilo kakvog smisla i razumnog objašnjenja reč 'zakonom' je izbrisana iz teksta Predloga zakona”, naveo je Šabić u saopštenju.\nŠabić objašnjava zašto je važno da formulacija “u skladu sa zakonom” bude prisutna u članu ovog zakona.\n“Formulacija ‘u skladu sa zakonom’, prema sudskom tumačenju, znači da je svakom omogućen pristup zakonom kako bi mogao da stekne uvid u to koja se pravna pravila mogu primeniti na dati niz okolnosti. Drugo, to podrazumeva da zakon bude formulisan u dovoljnoj meri precizno, da bi svaki pojedinac mogao\nFoto: Beta(Miloš Miškov) / Rodoljub Sabić\nprema njemu da upravlja ponašanje”, navodi Poverenik.\nI Šabić i Šer fondacija smatraju da je ovaj član Predloga zakona o zaštiti podataka o ličnosti previše uopšten. Zakon, pa samim tim i član 40, pisan je u skladu sa evropskom Opštom uredbom o zaštiti podataka ličnosti (GDPR). Međutim, kako kažu, evropska uredba je trebalo da bude samo svojevrsni vodič kroz oblasti koje treba da budu regulisane, a ne da pisac zakona bukvalno prevede odredbu GDPR koja se odnosi na spomenuto ograničavanje prava.\nPojašnjavaja da GDPR daje mogućnost evropskim zemljama da u posebnim situacijama uvedu ograničenja, a nikako da jednom opštom odredbom daju mogućnost državi i privatnom sektoru da po slobodnoj proceni uz opravdanje da su u pitanju izuzeci dolaze do ličnih podataka.\nŠabić upozorava da je izmena člana je izvedena “ili vrlo nespretno ili ozbiljno maliciozno”.\n“Ja sam potpuno siguran da je ovaj član neustavan. Bilo kakva obrada podataka o ličnosti uređuje se zakonom, pa tako i izuzeci. Utoliko pre što Ustav Srbije predviđa da se obrada podataka o ličnosti uređuje zakonom”, navodi poverenik za Insajder.\nMinistarstvo pravde: Nejasno kako je član 40. neustavan\nS druge strane, Ministarstvo pravde za Insajder navodi da je “apsolutno nejasno” na koji način član 40. nije usklađen s Ustavom, niti koji je član Ustava i zbog čega povređen.\n“Ministarstvo pravde posebno ističe da je član 40. Predloga zakona jedan od najznačajnijih upravo iz razloga što propisuje ograničenja ljudskih prava, koja upravo zbog toga samo zakonom moraju biti izričito propisana. Član 40. Predloga zakona predstavlja izuzetak, i kao izuzetak samo i može biti primenjen”, naglašava Ministarstvo.\nNa koji način smatraju da je Ustav povređen pojašnjavaju poverenik i Šer fondacija. Oni podsećaju na član 42 Ustava u kojem se navodi da se prikupljanje i korišćenje podataka o ličnosti uređuju zakonom, kao i da “svako ima pravo da bude obavešten o prikupljenim podacima o svojoj ličnosti, u skladu sa zakonom, i pravo na sudsku zaštitu zbog njihove zloupotrebe”.\nIpak, Ministarstvo tvrdi da je iz “zbog preciznosti” iz člana 40. izbrisano da se ograničenja u pravima određuju zakonom.\n“Ovakva ograničenja se i propisuju zakonom, ali upravo zakonom o zaštiti podataka o ličnosti. Dakle, samim Predlogom zakona, a ne nekim budućim posebnim drugim zakonom su ograničenja i propisana”, navodi Ministarstvo u odgovoru Insajderu.\nKo je zahtevao da se reč ‘zakonom’ izbriše iz teksta zakona?\nMinistarstvo ističe i da je promena člana 40. proistekla iz javne rasprave.\n“Posebno napominjemo da je, odmah nakon javne rasprave, ovaj korigovan tekst objavljen na sajtu Ministarstva pravde, što znači da nije reč o korekciji koja je nastala kasnije. Ovakva intervencija je proistekla iz javne rasprave, jer se često postavljalo pitanje na koji se konkretno zakon u stvari misli”, piše u odgovoru Ministarstva.\nOvakav argument osporava Šer fondacija.\n“Nije jasno ko je zapravo zahtevao da se reč ‘zakonom’ izbriše iz člana, naročito imajući u vidu tabele o prihvaćenim i neprihvaćenim primedbama koje su objavljene nakon javne rasprave”, kažu iz Šer fondacije za Insajder.\nNakon kritika Poverenika i Šer fondacije, Ministarstvo se osvrnulo i na to da je nejasno kako “takvu krupnu grešku” do sada nisu primetili Evropska komisija, Jurodžast, ili nadležni državni organi. Šer fondacija, s druge strane, postavlja posebno pitanje o mišljenju ove dve institucije.\n“Primedbe Evropske komisije se u mnogome podudaraju s primedbama civilnog sektora i Poverenika, a posebno se ističe da član 40 sadrži složene i nejasne odredbe”, napominje Fondacija.\nPoziv poslanicima da podnesu amandman\nZbog svih primedbi koje imaju, Šabić i Šer fondacija pozvali su poslanike da “amandmanom vrate ustavnu garanciju u zakon”.\nPoverenik je danas uputio pismo poslanicima, a Šer fondacija ih je u saopštenju pozvala da podnesu amandman za član 40.\nTakav zahtev Šer fondacije podržalo je 39 organizacija i udruženja, među kojima su Društvo sudija Srbije, YUCOM, Beogradski centar za bezbednosnu politiku, Beogradski centar za ljudska prava, BIRODI, Partneri za demokratske promene Srbija, Slavko Ćuruvija fondacija, Transparentnost Srbija, Centar za istraživanje, transparentnost i odgovornost (CRTA).\nNovinari Insajdera ranije su pisali o kritikama na tekst zakona o zaštiti podataka o ličnosti.\nU mišljenju Evropske komisije koje je dospelo u javnost polovinom avgusta se navodi da s obzirom na način na koji je predloženi tekst koncipiran, celokupan zakon će morati da bude promenjen kada Srbija postane članica Evropske unije.\nMinistarstvo pravde je u dopisu Insajderu ranije navelo da mišljenje EK nema oznaku zvaničnog dokumenta, a ukazalo je i na kasniju prepisku sa EK u kojoj se navodi da „su saglasni sa izmenama u tekstu Nacrta i da nemaju više komentara na Nacrt“.\nInače, neke od glavnih zamerki Poverenika i organizacija civilnog društva su da tekst zakona na koji se godinama čeka zapravo predstavlja prevod spomenute Opšte uredbe o zaštiti podataka o ličnosti EU.\nNovi Nacrt zakona o zaštiti podataka o ličnosti, prema analizi Insajdera, predstavlja samo formalno i minimalno ispunjavanje obaveze prema Evropskoj uniji, dok se rešenja za neka od suštinskih problema u ovoj oblasti ne nude. Kako je ocenio sam Poverenik, predviđeno je i svojevrsno „disciplinovanje“ Poverenika za zaštitu podataka o ličnosti.\nŠer fondacija se osvrnula i na zakonska rešenja u evropskim zemljama u oblasti ograničavanja prava na privatnost i zaštitu podataka o ličnosti.\n“Pregledom zakona država članica EU kojima se implementira GDPR primećuje se da neki od njih, poput nemačkog, austrijskog, švedskog ili hrvatskog zakona, uopšte nemaju posebne članove koji se odnose na ograničenja prava građana ili su ta ograničenja uže određena”, napominje Fondacija.\nKako se dodaje, nemački i austrijski zakoni o zaštiti podataka o ličnosti sadrže ograničenja samo u delu koji se odnosi na obradu podataka u policijske i odbrambene svrhe, svrhe istrage krivičnih dela, sprovođenja krivičnih sankcija i slično, dok hrvatski Zakon o provedbi opće uredbe o zaštiti podataka ne sadrži članove koji se tiču ograničenja prava građana.


Akcize na alkoholna pića rastu dva odsto - AgroSmart\nPredlogom izmena Zakona o akcizama koji je dostavljen Skupštini predviđeno je povećanje akciza na gorivo i alkoholna pića od januara iduće godine.\nPredlog je da se akcize na alkoholna pića uvećaju u proseku za dva odsto kako bi se obezbedili veći prihodi u budžetu.\nIzmenama Zakona o akcizama planirano je uvođenje akciza na niskoalkoholna pića u iznosu od 21 dinar, a na pivo 24 dinara po litru. Kako je obrazloženo, taj namet se uvodi kako bi se uticalo na mlade da manje koriste ta pića.\nUvodi se i akciza i na neke vrste pića na koje se, do sada, nije plaćao ovaj namet. Izmene Zakona o akcizama biće razmotrene u okviru paketa finansijskih zakona,odnosno zajedno sa budžetom za narednu godinu. Sednica posvećena ovom setu zakona zakazana je za 9. decembar.\nPrema aktuelnom predlogu, akcize na litar olovnog benzina biće ubuduće 52,50 dinara, umesto dosadašnjih 50 dinara po litri. Na litar bezolovnog benzina plaćaće se akciza od 54, umesto dosadašnjih 50 dinara.\nZnačajne promene Vlada predlaže u segmetu naplate akciza na alkoholna pića.Ubuduće će se, naime, akciza plaćati, ne samo na jaka alkholna pića, već i na niskoalkoholna pića koja sadrže više od 1,2 odsto, a najviše 15 odsto alkohola, a koja se proizvode od voćnih sokova ili osvežavajućih bezalkoholnih pića, uz dodatak rafinisanog etil alkohola ili alkoholna pića dobijenih putem fermentacije (vina, vina od jabude –cider, vina od kruške – perry i slično). Naravno, akciza će se plaćati i na sve vrste piva, izuzev bezalkoholnih piva koje sadrži do 0,5 odsto alkohola, bez obzira na pakovanje.\nAkciza na rakije od voća, grožđa ili vino od Nove godine iznosiće 124 dinara po litri, umesto dosadašnjih 121, 89 dinara. Na rakije od žitarica akciza će biti 316, umesto dosadašnjih 309,23 dinara po litri. Na niskoalkoholna pića plaćaće se namet od 21, a na pivo 24 dinara po litru..\nPrema aktuelnom predlogu izmena Zakona o akcizama, od Nove godine će se obračun akcize na električnu energije plaćati i na sve troškove koji ne zavise od potrošnje električne energije, uključujući tu i naknadu za podsticaj povlašćenih proizvođača električne energije.\nInače, već krajem januara, kada Republički zavod za statistiku objavi podatke o godišnjem rastu cena na malo, očekuje se ponovno povećanje akciza na derivate nafte.\nPrema objašnjenju iz Vlade, povećanje akciza na alkoholna pića, aktuelnom izmenom Zakona o akcizama iznosi dva odsto. U Nemanjinoj 11 naglašavaju i da će sledeće usklađivanje iznosa akciza na alkoholna pića biti 2017, kada će se iznos ovog nameta uskladiti sa rastom cena na malo u 2016. godini.


Mihajlović: Umro bih da nisam mogao na teren - SPORTSKI ŽURNAL\nMihajlović je u julu prošle godine objavio da boluje od leukemije, odmah je otišao na lečenje i kada mu se stanje stabilizovalo dobio je dozvolu da vodi ekipu na stadionu „Bentegodi“\nMihajlović je u julu prošle godine objavio da boluje od leukemije, odmah je otišao na lečenje i kada mu se stanje stabilizovalo dobio je dozvolu da vodi ekipu na stadionu „Bentegodi“.\n- Da tog dana, 25. avgusta, nisam bio tamo, umro bih. Morao sam da pokažem da sam čovek koji se bori. Uvek ću biti zahvalan onome ko mi je darivao koštanu srž, ne znam ko je, ali spasao mi je život - rekao je Mihajlović gostujući u emisiji TG1 na RAI televiziji dodao da mu je posle leukemije bilo mnogo lakše da se izbori sa korona virusom.\n- To vam je kao da ste prošli rat. Šta posle može da vas uplaši - poručio je Mihajlović, čija Bolonja novu sezonu u Seriji A počinje u ponedeljak gostovanjem Milanu.


Pošalji komentar - VUČIĆ O KRIVOKAPIĆEVOM DOLASKU U BEOGRAD: "Nisam zaboravio da u Crnoj Gori ima 29% srpskog stanovništa" | Novosti.rs\nVučić će sigurno pomoći Srbima gde god živeli van Srbije pa naravno i Srbima u Crnoj Gori.\nCrnogorci u Srbiji imaju sva moguća prava, i Vučić je u pravu kad se zalaže za Srbe u Crnoj Gori.\nCrna Gora treba da se opasulji, da spusti loptu, i da krene da sarađuje sa Vučićem i Srbijom.\nkrivokapić treba da dođe u Beograd, hvala našem predsedniku Vučiću na svemu. Srbija se danas cela razvija i gradi, hvala predsedniče.\nAleksandar Vučić Vučić u Ćirilici Crna Gora Zdravko Krivokapić Srbi u Crnoj Gori mitropolit Joanikije crnogorci\nPATRIJARH PORFIRIJE: Oko ustoličenja Joanikija mnogo je politike\nOKO ustoličenja mitropolita crnogorsko-primorskog Joanikija na Cetinju uplelo se mnogo politike i raznih interesa, izjavio je danas patrijarh srpski Porfirije, dodajući da u Crnoj Gori postoji pravoslavna crkva koja ne pravi razlike među narodom.\n02. 09. 2021. u 23:53\nVUČIĆ PORUČIO KRIVOKAPIĆU: Srbija ne želi ništa od Crne Gore, prestanite da kukate\nPredsednik Srbije Aleksandar Vučić poručio je danas Crnoj Gori i njenom premijeru Zdravku Krivokapiću da Srbija želi najbliže odnose sa Crnom Gorom, da ne traži ništa, ali da neće dozvoliti da Srbiju neko ponižava.\n17. 08. 2021. u 12:49\n06:21 DA STAROST BUDE DOSTOJNA ČOVEKA: Saradnja tri pogranične opštine, Žitišta, Sečnja i Sakalaža u susednoj Rumuniji\nDELI ih granica, ali ih je spojio plan da siromašnim, starim i komšijama sa invaliditetom obezbede život dostojan čoveka.\n06:08 PASATOM PODLETELA POD KAMION: Biljana Zekić stradala u stravičnom udesu u Trnjacima\nBILJANA Zekić (38) iz Bijeljine poginula je u stravičnoj saobraćajnoj nesreći kada je automobilom "pasat" podletela pod kamion "MAN" kojim je upravljao M. B. iz Krupe na Uni.


Životinje, tehnologija, Srbija: Privezak za lakše pronalaženje kućnih ljubimaca - BBC News na srpskom - Dnevni list Danas\nPočetna » BBC News na srpskom » Životinje, tehnologija, Srbija: Privezak za lakše pronalaženje kućnih ljubimaca\n0Piše: BBC News na srpskom 11. oktobra 2020. 12.12\nProgramer Marko Babović iz Loznice došao je na ideju da „spoji lepo i korisno“, pa je ljubav prema psima i znanje iz informacionih tehnologija iskoristio da napravi Pet Tag – privezak za lakše pronalaženje izgubljenog ljubimca.\n„Bavim se programiranjem, pa mi je otuda pala na pamet ideja za Pet Tag, a i ceo život imam psa i u toj sam sferi sa psima“, objašnjava 29-godišnji Babović za BBC na srpskom.\nPored priveska, vlasnik dobija i identičnu karticu većih dimenzija, koja služi kao još jedna „garancija da ljubimac pripada toj osobi“.\n„Koliko je korisno to da ljubimac ima čip, sa druge strane nije praktično, jer ako ga nađe neko u 9, 10 uveče, kako će on da dođe do vlasnika, pošto nema svaki čovek čitač tog čipa?“, govori Babović.\nMedo danas pravi društvo Markovoj baki na selu, dok je drugi njegov pas – Zigi, prvi testirao probni uzorak Pet Taga.\nBabović kaže da je Zigi tada bio glavni „test izdržljivosti“, dok danas identifikacioni privezak nesmetano nosi na ogrlici oko vrata.\n„On je i mešanac, navikao je da ide po komšiluku i nije navikao na povodac, ali mu generalno privezak nikada nije smetao“, dodaje.\nPrinceza, najbolji prijatelj, njuškalo…\nBabović je želeo da Pet Tag odudara od klasičnog priveska – metalne pločice, gde može da se ugravira broj telefona, pa je zato pronašao kreativnije rešenje i odlučio da vlasnik sam bira izgled priveska i unosi potrebne informacije.\n„To i jeste poenta – da možete sami da napravite i dizajnirate, jer korisnici sve više vole da se oni pitaju i da vide kako će to izgledati pre nego što naruče“, tvrdi Babović.\nU ponudi je osam dizajnerskih rešenja – lična karta, najbolji prijatelj, superheroj, princeza, njuškalo, detektiv, šef i veteran.\nIzbor dizajna uglavnom zavisi od karaktera i rase, pa „kad vidite sliku psa možete da pretpostavite šta će ljudi da naruče“, smatra Babović.\n„Čim je neka malo ratobornija rasa – to je odmah šef, detektiv i veteran, a najviše je bilo biglova i svi su njuškala uzeli, možda zato što su oni generalno lovački psi.\n„Vlasnici maltezera i tih malih belih slatkih kučića, ako je u pitanju ženka, biraju princezu“, navodi on.\n„Vlasnika mačaka je bilo u manjem broju, prepostavljam zato što su mačke u većini slučajeva u stanovima i ređe izlaze. Na primer, jedna devojka se javila, ali ne zbog funkcionalnosti, nego joj je slatko, pa da ima kao neki modni detalj za mačku“, navodi Babović.\nNjena zaduženja su rad na društvenim mrežama, marketing i dekorativna rešenja prilikom pakovanja, dok je Marku ostao „tehnički deo“.\n„Taj kod kad se skenira, preusmeri se na naš sajt i automatski izlaze informacije o tom ljubimcu i tu je dodatna opcija da kontaktirate vlasnika preko mejla, čisto zbog neke dodatne sigurnosti. Taj mejl dobijamo i mi kao administratori, da probamo i mi da ga kontaktiramo“, navodi Babović.\npet-tag.rs, Jelena Babović i Aleksandar Babović\nAko pronalazač nema uređaj za skeniranje kju-ar koda, do svih potrebnih informacija o vlasniku može da dođe i unošenjem jedinstvenog broja, koji se takođe nalazi na poleđini priska, na posebnoj stranici Pet Tag sajta – izgubljeni ljubimac.\nBabović kaže da redovno prate koliko je ljudi preko sajta ili skeniranjem koda proveravalo podatke o ljubimcu i vlasniku, ali ne može da tvrdi da li je neko „preko te forme našao psa“ jer mogu „jednostavno mogu preko telefona da se čuju“.\n„Tako da nemamo informaciju da li je pronađen, a ako jeste, super – to i jeste poenta“.\n„Dešavalo se da ljudi naruče tag jer je sladak, a nisu ni bili svesni da ne dobijaju samo vizuelno lep proizvod, već da postoji servis koji je iza toga“, naglaša Babović.\nIpak, ne smeta mu i njegova druga namena jer „svako nađe u Tagu nešto – bilo da je vizuelna ili funkcionalna stvar“, zaključuje Babović.


Štampanje u boji i crno-belo brzinom od 30 stranica u minuti\nDetaljnije pogledajte Canon imageRUNNER ADVANCE C3330i\nUgrađena podrška za standarde na tržištu, kao što su izvorni Adobe Postscript i PCL, garantuje besprekornu integraciju u mreže i korporativna rešenja. Postojan rad i upravljanje uz imageRUNNER ADVANCE portfolio, u kombinaciji sa sveobuhvatnim opsegom naprednih funkcija za upravljanje, pomažu vam da ublažite zadatak upravljanja i administracije sistema uređaja. Konfigurišite uređaj, upravljajte njim i nadograđujte ga, pojedinačno ili kao deo većeg sistema uz alatke za upravljanje uređajem koje takođe prate, izveštavaju i dijagnostikuju, za proaktivno i efikasno održavanje. Dizajn modela iR-ADV C3330i koji smanjuje potrebu za održavanjem skraćuje vreme neoperativnosti zahvaljujući potrošnom materijali koji se lako menja.\nimageRUNNER ADVANCE C3330i ima robustan dizajn i mašinu, kao i maksimalni kapacitet papira od 2.300 listova, što je savršeno za obavljanje zadataka u radnim grupama sa velikim obimom posla. Nova tehnologija za obradu slike V² Colour (Vivid & Vibrant) kompanije Canon garantuje impresivne dokumente koji se ističu, svaki put.\nOvaj uređaj koji ispunjava uslove programa ENERGY STAR® pruža vodeću TEC* vrednost u klasi i troši samo 1 W ili manje u režimu mirovanja. Pored toga, određeni delovi modela iR-ADV C3330i napravljeni su od bioplastike i reciklirane plastike.\nSaznajte više o Canon imageRUNNER ADVANCE C3330i, njegovim karakteristikama i mogućnostima.


Agro vesti - Srpske šljive sade u japanskom gradu :: NLB Banka Beograd\nNa Sretenje, povodom Dana državnosti Srbije, čelnici japanskog grada Hofu, odlučili su da zasade srpske šljive u dvorišta svih 28 škola na teritoriji tog grada.\nŠljive su sadili đaci škola u Hofu, saopštilo je Udruženje Adligat.U školi "Saba", koja ima prijateljske odnose sa OŠ "Sveti Sava" iz Sremske Mitrovica, šljive je zasadilo 67 prvaka ove škole koji su sa sobom ceo dan nosili srpske zastave.\nZasađivanju šljiva pridružio se i gradnočelnik grada Jatuka Ikeda, predsednik skupštine grada Hofu Manabu Matsumura, načelnik uprave za prosvetu Minoru Ejama, dodaje seu saopštenju.\nOni su, zajedno sa školarcima, uzeli lopate i sadnice srpskih šljiva u ruke i tako proslavili Dan Srbije. Kako se navodi u saopštenju, grad Hofu u Japanu voli Srbiju kao retko koji grad na svetu i tokom Olimpijskih igara iduće godine biće domaćin srpskim odbojkašica.\nKako u Japanu sve mora biti planirano i do tančina savršeno, pripreme za doček 2020. godine uveliko su u toku.\nViktor Lazić, predsednik Udruženja za kulturu, umetnost i međunarodnu saradnju Adligat, koji je nedavno bio u poseti gradu Hofu radi daljeg unapređivanja srpsko-japanskog prijateljstva, kaže da svi u Srbiji treba da uče od Japanaca.\n"To je pravi način proslave našeg državnog praznika - radom i sađenjem drveća! Grad Hofu planira da ukupno zasadi više od 300 srpskih šljiva širom grada... Nisam čuo za lepši način proslave prijateljstva dva naroda", kazao je Lazić.\nPrijateljstvo Srbije i grada Hofu pokrenuo je gospodin Tadaši Nagai, član Adligata i predsednik Društva Srbija-Japan, dugogodišnji japanski diplomata i bivši ambasador Japana u Srbiji, koji odlično govori srpski jezik, počasni je građanin Beograda, odlikovan za unapređenje odnosa dve zemlje.\nTokom njegovog mandata, Japan je Srbiji uputio donacije u vrednosti većoj od 300 miliona evra.


Sedlarević: Država da zaustavi promociju mržnje i nasilja | Autonomija\nSedlarević: Država da zaustavi promociju mržnje i nasilja\n"Postoje ljudi u ovoj zemlji koji imaju dozvolu za nasilje i bahatost"\nFunkcionerka Lige socijaldemokrata Vojvodine (LSV) Maja Sedlarevi? ocenila je danas da Srbija hitno mora da zaustavi kršenje ljudskih prava, veli?anje govora mržnje i promociju nasilja.\nOna je u pisanoj izjvai navela da se u to ubraja i izostanak kazne za „nasilnike“ koji su napali novinare tokom inaugracije predsednika Srbije u Beogradu.\nTužilaštvo je odbacilo krivi?ne prijave protiv njih.\nPodsetila je da je javnost u Srbiji u proteklim mesecima mogla da ?uje kako „najviši crkveni velikodostojnici porede žene sa Hitlerom i Musolinijem„, a zatim i vre?aju ministarku koja se protiv toga pobunila.\n„Tako?e, javnost je imala prilike da vidi i kako (predsednik Srpske radikalne stranke) Vojislav Šešelj na najodvratniji na?in vre?a poslanicu Natašu Mi?i?, ali i druge ministre koji su glorifikovali haške osu?enike“, navela je Sedlarevi?.\nDodala je i da je javnosti poslata poruka da se u Srbiji mogu nekažnjeno zapaliti ameri?ka i nema?ka ambasada i sastavljati spiskovi „srbomrzaca za rusku ambasadu„.\n„Takvi primeri šalju poruku da postoje ljudi u ovoj zemlji koji imaju dozvolu za nasilje i bahatost“, upozorila je Maja Sedlarevi?.\nDodala je da je Srbiju tokom deset godina napustilo 385 hiljada ljudi, a da razlozi za to nisu bili samo ekonomske prirode.\n„Ako Srbija nešto hitno ne preduzme, rizikujemo da vrlo brzo broj mladih ljudi koji napuštaju zemlju bude još ve?i i da nam na ulici ostanu samo huligani, a u javnom govoru samo mržnja“, poru?ila je Maja Sedlarevi?.


Velika Britanija traži bezbednosno partnerstvo s EU posle Bregzita\nBeta 12. septembra 2017. 16:00\nVelika Britanija planira da nastavi da doprinosi odbrambenim operacijama EU i da dogovori zajedničku spoljnu politiku s Unijom posle Bregzita, navodi se u najnovijem dokumentu britanske vlade koji još nije objavljen.\nKako navodi Bi-bi-si (BBC), u tom dokumentu će pisati da će Velika Britanija ponuditi Evropskoj uniji „duboko bezbednosno partnerstvo“ u borbi protiv terorizma, sajber kriminala i ilegalne imigracije, i da će se obavezati na saradnju prilikom uvodjenja sankcija drugim državama.\nReč je o najnovijem u nizu dokumenata kojima se definišu ciljevi britanske vlade u pregovorima o izlasku iz Evropske unije.\nBritanska vlada tražiće novo, dublje partnerstvo u odnosu na postojeće dogovore s trećim zemljama, i obećaće korišćenje „imovine, sposobnosti i uticaja“ Velike Britanije u bezbednosnim operacijama.\nU pismu kojim je 29. marta formalno pokenula proces dvogodišnjih pregovora o Bregzitu, britanska premijerka Tereza Mej je upozorila da će neuspeh u postizanju dogovora oko Bregzita značiti da će „saradnja u borbi protiv kriminala i terorizma biti oslabljena“.\nVelika Britanija ima najveći vojni budžet u EU i uz Francusku je jedna od dve članice tog bloka koje su stalne članice Saveta bezbednosti UN.\nBritanski ministar spoljnih poslova Boris Džoson rekao je da je „Evropska unija prethodnih godina pomogla ostvarenju najvažnijih spoljnopolitičkih ciljeva, od dovodjenja Irana za pregovarački sto, do ujedinjavanja kao odgovora na agresiju Rusije u Ukrajini“.\n„Mi želimo da se ta uloga EU nastavi i kada mi izadjemo (iz nje)“, kazao je Džonson.\nOn je dodao da je posvećenost Velike Britanije evropskoj bezbednosti „nesmanjena“.\nVelika Britanija je prethodno upozorila da EU ne bi smela da duplira ulogu koju NATO ima kao glavni stub bezbednosti u Evropi, prenosi BBC.


Bajina Bašta zaštitila ćirilicu deklaracijom – Visegradlive.com\nHome / Susjedne opštine / Bajina Bašta / Bajina Bašta zaštitila ćirilicu deklaracijom\n17. Marta 2019.\tBajina Bašta 109 Views\nOpštinska skupština, s potpisom njene predsednice Vesne Đurić, ovom deklaracijom je, uz ostalo, obavezala bajinobaštansku biblioteku „Miloš Trebinjac” da u najvećem procentu nabavlja knjige koje su na ćirilici. Svi računi koje izdaju opštinska javna preduzeća i ustanove moraju biti pisani ćirilicom, kod nabavke proizvoda za potrebe opštine gdegod je to moguće zahtevaće se isključivo proizvodi na ćirilici (na primer knjige koje se poklanjaju povodom Dana opštine). Svi korisnici javnih sredstava koja dobijaju na opštinskim konkursima obavezuju se da u svojim aktivnostima za koje su dobili novac koriste ćirilično pismo. Ustanova „Kultura” se zadužuje da osmisli i realizuje manifestaciju posvećenu srpskom jeziku i očuvanju ćirilice, a stručne službe opštine Bajina Bašta da pronađu zakonske mogućnosti za pružanje olakšica privrednim subjektima s ovog područja koji u svom poslovanju redovno koriste ćirilično pismo.\nPrevious Samo jedan pokvaren zub je kao bomba u organizmu\nNext Gračanica: Parastos i šetnja u znak sećanja na žrtve pogroma\nEndemska vrsta Balkanskog poluostrva, koja naseljava samo pojedina područja u Srbiji i Bosni i …


Preporuka: 1853 / Link / Replika: 22 / Molimo vas da se ulogujete ili registrujete da biste mogli da šaljete komentare.\nPreporuka: 3052 / Link / Replika: 19 / Molimo vas da se ulogujete ili registrujete da biste mogli da šaljete komentare.\nPreporuka: 3270 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 5559 / Link / Replika: 13 / Molimo vas da se ulogujete ili registrujete da biste mogli da šaljete komentare.\nPreporuka: 3052 / Link / Replika: 107 / Molimo vas da se ulogujete ili registrujete da biste mogli da šaljete komentare.


Partizan je šampion posle 46 godina! - Sportske.net\nPartizan je šampion posle 46 godina!\nOdbojkašice Partizan Vizure savladale su Crvenu zvezdu treći put za redom u finalnoj seriji domaćeg šampionata, čime su se domogle titule posle ravno 46 godina "posta".\nKada je pre početka sezone najavljeno da će ženska odbojka ponovo dobiti "večiti derbi", niko nije mogao da sanja da će izabranice Darka Zakoča uspeti da se domognu šampionske titule u prvoj povratničkoj sezoni.\nOdbojkašice Partizan Vizure večeras su treći put u finalnoj seriji "tukle" Crvenu zvezdu i prekinule "post" dugačak 46 godina!\nPoslednji susret finalne serije Partizan Vizura dobio je rezultatom 1:3 (22:25, 25:22, 22:25, 23:25), a crno-bele su sa 3:0 u finalnoj seriji uspele da dođu do devete titule u svojoj istoriji.\nNajbolja u pobedničkom timu bila je Tijana Bošković, koja je postigla 27 poena za crno-bele, dok je Tijana Bulić dodala 15 poena u pobedi Partizan Vizure.\nZvezdu su predvodile Helićeva sa 14 i Milenkovićeva sa 12 poena ali su izabranice Lasla Lukača na kraju morale da pruže ruku boljima i predaju im tron posle četiri sezone dominacije srpskom klupskom odbojkom.


"Calzedonia" će u Subotici zaposliti 1.000 ljudi\nItalijanski proizvođač konfekcije "Calzedonia" očekuje uskoro dobijanje upotrebne dozvole, nakon čega bi u naredne dve godine u ovom preduzeću trebalo da bude zaposleno 1.000 radnika, izjavio je u sredu gradonačelnik Subotice, Modest Dulić.\nDulić je, nakon razgovora sa ambasadorom Italije u Srbiji Ðuzepeom Mancom, koji je danas boravio u poseti Subotici, kazao da će Kalcedonija, ukoliko se ekonomska situacija učini takvom da investitor ima i dalje interes za ulaganje, započeti i drugu fazu izgradnje fabričke hale i otvaranje dodatnih 200 radnih mesta.\n- Ja sam danas dao jednu preliminarnu informaciju koju će ubrzo potvrditi i investitor, to je kompanija "Calzedonia", koja svakog dana očekuje upotrebnu dozvolu, što znači da od tog momenta kreću ugovorom definisana zapošljavanja, a ja ću vas podsetiti da se radi o 1.000 ljudi koji će u naredne dve godine pronaći svoje radno mesto u ovom gigantu - rekao je gradonačelnik Subotice.\nOn je i opvom prilikom ocenio da je subotička administracija "spremna da odgovori na sve zahteve investitora", te da Subotica ima "kredibilitet destinacije povoljne za ulaganje stranih investitora".\n- Pohvalili smo se činjenicom da u našem gradu danas posluje više od deset italijanskih firmi iz oblasti bankarstva, osiguranja, ali i prestižne firme koje bi svakog dana trebalo da otpočnu proizvodnju, poput ‘Kalcedonije’ i firme "Calzedonia" koja je i ove godine, licitirajući zemljište, ušla u novi investicioni ciklus planiranjem izgradnje fabrike koja će raditi kožnu galanteriju - rekao je Dulić.\nAmbasador Italije Ðuzepe Manco rekao je novinarima kako se "obavezao da pozicija Subotice, koja se nalazi na Koridoru 10, postane jedan italijanski trg na evropskom koridoru".\n- Kada sam u Kragujevcu i kada kažem 500 svi misle na automobil "fijat 500", a kada boravim u Subotici i Vojvodini, kada kažem 500 to se pre svega odnosi na 500 preduzeća koja velikim delom rade i na teritoriji Subotice - rekao je Manco.\nGradonačelnik Subotice i ambasador Italije razgovarali su i budućoj saradnji na polju kulture.\nReferentna kamatna stopa smanjena na nivo od 10%\nIzvršni odbor Narodne banke Srbije je na današnjoj sednici odlučio da referentnu kamatnu stopu smanji za 0,5 procentnih poena i ona sada iznosi 10 odsto.\nImajući u vidu da se nastavlja smanjivanje inflatornih pritisaka i inflacionih očekivanja, Izvršni odbor očekuje da će se u oktobru međugodišnja stopa inflacije naći blizu donje granice dozvoljenog odstupanja od cilja. S obzirom na to da je inflacija već na niskom nivou, Narodna banka Srbije će mere monetarne politike u narednom periodu usmeriti na zadržavanje inflacije u granicama cilja, konstatovao je Izvršni odbor.\nNa pad međugodišnje stope inflacije, po oceni Izvršnog odbora, uz mere monetarne politike, utiču i pad cena primarnih poljoprivrednih proizvoda, niska tražnja i relativna stabilnost kursa, kojoj doprinose veoma povoljna spoljnotrgovinska kretanja. Deficit tekućeg računa u toku trećeg tromesečja iznosio je svega 1,4 odsto procenjenog bruto domaćeg proizvoda, i to u uslovima povećane ekonomske aktivnosti. Pored toga, očekivani efekti fiskalne konsolidacije i pozitivna kretanja na međunarodnim finansijskim tržištima doprineće zadržavanju međugodišnje inflacije u granicama cilja naredne godine, ocenio je Izvršni odbor.\nNaredna sednica Izvršnog odbora na kojoj će se odlučivati o referentnoj kamatnoj stopi održaće se 12. decembra.\n"Termovent" iz Kladova ugovorio posao vredan 3,3 mil EUR - Potpisivanje ugovora sa ruskom kompanijom\n"Termovent" iz Kladova i kompanija "Katod" iz Novosibirska potpisaće 8. novembra ugovor vredan 3,3 mil EUR. Ta saradnja predviđa da "Termovent" kompletno opremi poslovni prostor ruske kompanije sistemima grejanja i hlađenja i programom upravljanja tim sistemima.\nKako je najavljeno iz Ministarstva trgovine, potpisivanju ugovora u poslovnim prostorijama kompanije "Termovent" prisustvovaće i potpredsednik Vlade Republike Srbije i ministar spoljne i unutrašnje trgovine i telekomunikacija Rasim Ljajić.\nProdato 78,3% emisije tromesečnih zapisa\nNa aukciji tromesečnih državnih zapisa Republike Srbije, održanoj 7. novembra 2013. godine, ponuđen obim emisije iznosio je 4.000.000.000 dinara.\nUkupan obim tražnje iznosio je 6.262.070.000 dinara, odnosno 156,55 odsto obima emisije.\nRealizovano je 313.207 komada državnih zapisa, ukupne nominalne vrednosti 3.132.070.000 dinara, što predstavlja 78,30 odsto obima emisije.\nDržavni zapisi su prodati po stopi prinosa od 9,09 odsto na godišnjem nivou, a na naplatu dospevaju 6. februara 2014. godine.\nMerkator ima dogovor o reprogramu\nGrupa Merkator postigla je načelan dogovor sa grupom banaka poverilaca o ključnim uslovima dugoročnog restrukturisanja finansijskih obaveza.\n"Predlog za restrukturisanje, koji je predstavljen ostalim bankama poveriocima, predstavlja čvrstu osnovu za dugoročnu stabilnost grupe Merkator", piše poslovni portal Seebiz.\nU Merkatoru, koji ima oko 1,1 milijardu evra finansijskih dugova, očekuju da će restrukturisanje biti uspešno zaključeno u narednim mesecima.\nSlovenačka štampa pisala je ranije da je uspešan dogovor s bankama o reprogramiranju kredita ključni uslov da hrvatski trgovinski lanac Agrokor preuzme Merkator.\nPrema pisanju mariborske "Večeri", Agrokor je zadužen sa više od 1,6 milijardi evra, a prema rečima prvog čoveka Merkatora Tonija Balažića, ta hrvatska kompanija ne može dodatnim kreditima izvesti preuzimanje Merkatora.\nPrema procenama, Agrokor bi do svežeg novca mogao doći ako proda neki svoj deo, ali se u toj igri više ne očekuju najveći trgovački igrači u Evropi, jer ih kriza prisiljava na povlačenje s njihovih osnovnih tržišta.\nBlažić je dodao da se Merkatorova uprava sprema da sa bankama pregovara o nastavku samostalnog poslovanja, ako propadne Agrokorovo preuzimanje.\nNBS izdao dozvolu "DDOR-Garant"-u za upravljanje "Societe Generale" fondovima "Štednja" i "Ekvilibri\nNarodna banka Srbije (NBS) je na današnjoj sednici Izvršnog odbora Društvu za upravljanje dobrovoljnim penzijskim fondom "DDOR-Garant" Beograd izdala dozvolu za upravljanje dobrovoljnim penzijskim fondovima "Societe Generale Štednja" i "Societe Generale Ekvilibrio", s obzirom na to da je DZU dobrovoljnim penzijskim fondom "Societe Generale Penzija" odlučilo da namerava da prestane da obavlja delatnost društva za upravljanje i da prenese prava upravljanja na "DDOR-Garant", navedeno je u saopštenju NBS.\nPropisima je predviđeno da Narodna banka Srbije istovremeno sa izdavanjem društvu "DDOR-Garant" dozvola za upravljanje pomenutim fondovima, oduzme dozvolu za upravljanje tim fondovima društvu "Societe Generale Penzija", odnosno da mu oduzme i dozvolu za rad jer to društvo ne upravlja nijednim drugim fondom, nakon čega ono pokreće postupak dobrovoljne likvidacije.\nCelokupna imovina fonda u svakom trenutku odvojena je od imovine društva za upravljanje i nalazi se na računu u kastodi banci, tako da prestanak postojanja društva za upravljanje ne može da utiče na sredstva članova fonda. UniCredit banka Srbija a.d. Beograd, koja je u prethodnom periodu obavljala kastodi usluge za fondove "Societe Generale Štednja" i "Societe Generale Ekvilibrio", nastaviće s pružanjem tih usluga, što znači da se dosadašnji način uplate sredstava neće menjati. Broj investicionih jedinica i stanje sredstava na računima članova tih fodnova neće biti promenjeno. Sva prava članova tih dobrovoljnih penzijskih fondova ostaju nepromenjena, ili se položaj članova eventualno poboljšava (npr. najviša moguća naknada prilikom uplate biće smanjena sa 3%, odnosno 2,75% na 2,7%).\nDruštvo "DDOR-Garant" će u roku od osam dana članove fondova "Societe Generale Štednja" i "Societe Generale Ekvilibrio" pisanim putem obavestiti o nastalim promenama, kao i o njihovom pravu da, ako više ne žele da budu članovi ovog fonda, svoj račun mogu preneti u fond kojim upravlja drugo društvo za upravljanje – u roku od 60 dana od dana prijema tog obaveštenja, pri čemu troškove ovog prenosa snosi Društvo "DDOR-Garant".\nPočinje proizvodnja u "Jugoremediji" - "Union-medic" 18. novembra pokreće posao u halama zrenjaninsk\nU pogonima zrenjaninske Fabrike lekova "Jugoremedija" u stečaju, koju je zakupila firma "Union-medic" iz Novog Sada, od 18. novembra proizvodnja kreće punom parom. Neki delovi "Jugoremedije" već su u funkciji, laboratorija obavlja analize i uzorkovanje sirovina koje su stigle u magacine, a 39 radnika su bivši zaposleni te farmaceutske kuće.\nMilan Selaković, vlasnik i direktor "Union-medic"-a, kaže da sve teče po planu, a da će više reći kada počne proizvodnja. O trenutnom stanju u "Jugoremedijinim" pogonima više govore zaposleni.\n- Posla ima preko glave, sve kreće iz početka, ali angažovani su iskusni radnici. Sada nas je 39 u pogonima, a do 18. novembra biće 86 radnika. Pripreme su u punom jeku, stižu sirovine i ambalaža, pregleda se oprema i proizvodne linije - kaže Pijada Kostić, administrativna radnica sa 33 godine staža u "Jugoremediji". Ona je sada zadužena za svu proizvodnu "papirologiju".\nKako najavljuju u firmi, prvi proizvodi koji bi trebalo da siđu sa trake su "aminofilin", "amlodipin", "sinkum 4". U toku je i obaveštavanje ustanova da će uskoro biti dostupni lekovi prepoznatljivi na domaćem tržištu po proizvođaču "Jugoremediji".\n- Čekamo prenos dozvola za lekove, a nakon toga počinje proizvodnja. Planiramo proizvodnju 20 preparata i tražili smo za njih dozvole - kaže dr Tijana Gavrilović, menadžerka registracije lekova.\nU pogonima su spremni za start.\n- Dozvola za proizvodnju već je dobijena, izbor radnika je obavljen i veoma je bitno da od 86 zaposlenih, koliko je planirano u prvoj fazi, nema nijednog koji prethodno nije radio u "Jugoremediji". Sve su to ljudi koji su ovde pekli zanat. A ako krene sve po planu, u drugom krugu biće angažovano još 60 ljudi, krenuće dve smene pa ćemo videti kako ide - kaže Kristina Duđik, menadžer proizvodnje.\nRadnici koji su odradili mesec dana pod rukovodstvom firme "Union-medic" već su primili prvu platu.\nInače, novosadski "Union-medic" otkupio je vlasništvo nad firmom "Blue rose fund" američkog biznismena Dušana Davida Mladena, koja je bila podnosilac plana reorganizacije za "Jugoremediju" u stečaju. Stečajni upravnik Radovan Savić podneo je predlog da se uradi ponovna procena imovine stečajnog dužnika.\nRast javnog duga se zaustavlja u 2016.\nFiskalnom strategijom Ministarstva finansija Srbije predvidjeno je da rast javnog duga bude zaustavljen u 2016. godini i projektovano da prosečan rast stope bruto domaćeg proizvoda (BDP) u naredne tri godine bude 1,6 odsto godišnje.\nPrema procenama Fiskalne strategije za 2014. sa projekcijama za 2015. i 2016. godinu, stanje javnog duga centralne države trebalo bi da bude oko 68 odsto na kraju 2016. godine, uz pretpostavku da jedan deo državne imovine bude prodat.\nU Fiskalnoj strategiji objavljenoj na sajtu www.mfin.rs, precizira se da će javni dug Srbije će na kraju 2013. biti 62,7 odsto BDP-a, u 2014. godini porašće na 65,7 odsto, a u 2015. godini na 68,1 odsto, da bi u 2016. godini udeo javnog duga u BDP pao na 67,9 odsto.\nMakroekonomske projekcije za period od 2014. do 2016. godine ukazuju na usporenu putanju oporavka privrede, tako da će očekivani privredni rast sa dva odsto u 2013. usporiti na jedan odsto u 2014. godini.\n"Lukoil" u Srbiji uvodi novo gorivo ECTO generacije\nNaftna kompanija "Lukoil Srbija" će od sledeće nedelje na srpsko tržište uvesti novo ekološko gorivo, koje omogućava uštedu u potrošnji goriva od oko 24%.\nReč je o dve nove vrste naftnih derivata ECTO dizel i benzin ECTO plus, koje odgovaraju zahtevima evro-5 standarda, najavio je zamenik direktora "Lukoila" za komercijalne poslove Roman Jaroslavski na konferenciji za novinare.\nProdaja "Lukoilovog" ECTO goriva u početku je planirana na 50 benzinskih stanica te naftne kompanije i to u svim regionima Srbije, dodao je Jaroslavski.\nECTO dizel ima poboljšane radne i ekološke karakteristike u odnosu na obično dizel gorivo i ono doprinosi smanjenju potrošnje goriva, poboljšanju rada motora, smanjenju buke i vibracija, produženju roka zamene motornog ulja, naveo je Jaroslavski.\nTaj dizel odgovara, kako najnovijim, tako i starijim modelima putničkih, teretnih i drugih vozila sa različitim tipovima motora, a moguće ga je mešati i sa običnim dizelom, rekao je Jaroslavski.\nBenzin ECTO plus, kako je naveo, je gorivo sa poboljšanim eksploatacionim mogućnostima koje doprinosi smanjenju potrošnje goriva, zaštiti motora i životne sredine, jer se njegovim korišćenjem umanjuje emisija štetnih gasova u atmosferu.\nECTO motorna goriva su proizvedena po savremenoj svetskoj tehnologiji, koja imaju poboljšane radne karakteristike, rečeno je na konferenciji i istaknuto da je kvalitet tih goriva više puta potvrđivan u različitim nezavisnim istraživačkim centrima u Rusiji i Evropi.\nU Srbiji su svojstva goriva ECTO ispitivana i potvrđena na Mašinskom fakultetu u Beogradu.\n"Lukoil" je ECTO goriva počeo da proizvodi u Rusiji još 2006. godine, a sada su prisutna na tržištima 15 evropskih zemalja, s tim što stalno raste obim prodaje tih derivata, kao i broj zemalja u kojima se ono prodaje, istaknuto je na konferenciji.\nViše sporazuma Srbije i Alžira\nPredstavnici Srbije i Alžira potpisali su četiri sporazuma o saradnji.\nPrvi potpredsednik Vlade Srbije Aleksandar Vučić i alžirski ministar za vodne resurse Hosin Nesib poručili su tom prilikom da je dobra politička saradnja dve zemlje konkretizovana u unapređenje ekonomske saradnje.\nVučić je na konferenciji za novinare posle potpisivanja sporazuma u Palati Srbija izjavio da je danas potpisan sporazum o jednom velikom ekonomskom poslu, ali da su već najmanje četiri kompanije iz Srbije stvorile zajednička preduzeća sa alžirskim firmama i da će u toj zemlji raditi u različitim oblastima.\nPotpredsednik "Intela" Džon Dejvis posetio srpski "ComTrade"\nDžon Dejvis, potpredsednik kompanije i direktor globalnog razvojnog programa kompanije "Intel", neprikosnovenog tehnološkog lidera koji investira milione da bi zemlje u razvoju postale deo kompjuterskog sveta posetio je kompaniju Komtrejd.\nPored promovisanja novih tehnologija za unapređenje obrazovnog sistema, razlog je i saradnja sa "ComTrade"-om na zajedničkom projektu "srpskog mobilnog telefona i tableta" zasnovanim na Intelovoj hardverskoj platformi.\n- Beograd se nimalo nije poromenio od mog poslednjeg boravka ovde. Atmosfera je pozitivna, ljudi su nasmejani. Doduše, takvi su uglavnom ljudi sa kojima sarađujem - počinje spontano priču sa nama Dejvis, za kojeg u hodu saznajemo da mu nimalo teško ne pada to što godišnje prođe i po nekoliko miliona kilometara kako bi dostigao ono najbolje u svom poslu.\nNa ulasku u prostorije Komtrejdovih škola za informacione tehnologije - ITS i ITHS, u razgovoru sa predsednikom "ComTrade"-a Veselinom Jevrosimovićem, Dejvis objašnjava da će mu jedan od glavnih ciljeva biti upoznavanje profesora sa novim tehnologijama, ne samo u funkcionalnom, već i teorijskom smislu. Primat će imati pojednostavljivanje softverskih rešenja kojima se profesori služe.\n- Ova neutoljiva želja mladih za znanjem ono je što me pokreće i pomaže mi da izdržim krajnje dinamičan ritam poslovanja koji sam sebi postavio!\nDruga stanica na kratkom putešestviju - obilazak "ComTrade" proizvodnje. Čini nam se idealan ambijent za razgovor o "srpskom mobilnom telefonu i tabletima" zasnovanim na Intelovoj hardverskoj platformi.\n- Svi roditelji bilo gde na svetu žele da njihova deca imaju pre svega dobar posao, a najplaćeniji i najbolji poslovi u budućnosti biće oni vezani za IT tehnologiju - ističe Dejvis dodajući da projekat na kojem zajedničkim snagama rade "Intel" i "ComTrade" zahteva ozbiljnu fokusiranost i zalaganje ne samo partnera, već i države.\nNaime, tokom 30-godišnje karijere u "Intelu" Dejvis se bavio inženjeringom, marketingom, da bi na kraju došao do pozicije menadžera. Krajem devedesetih je postao potpredsednik i generalni menadžer Intela za azijsko-pacifički region, sa sedištem u Hong Kongu.\n"Intel" je dodelio Dejvisu dve prestižne nagrade - za uspostavljanje Intela na evropskom automobilskom tržištu 1986. i za uvođenje Intelove mobilne kompjuterske arhitekture na japansko tržište 1992. godine.\nPre tri godine osvojio je latinsku nagradu "Bravo" kao tehnološki lider godine.